Buhez ar Sent/1912/Zita - Wikimammenn\nBuhez ar Sent/1912/Zita\n◄ Itron-Varia ar C’huzul mat Zita Pôl ar Groaz ►\nSeizvet devez warn-ugent a viz Ebrel\nGwerc’hez ha matez (1218-1288)\nZita a c’hanas er bla 1218, en eun ti diwar ar mêz, demdost da ger Lucq, en Itali.\nKentan hano a zeskas d’ezi he mamm, a oe hini Jezuz, ha kentan tra a zeskas d’ezi ober oe juntan daou zorn, sevel he daoulagad etrezek an nenv ha lavaret : « Hon Tad hag a zo en nenv, karet mat ho pugel. »\nPa rê eun dra bennak ha ne oa ket mat, he mamm, evit he gourdrouz, a lavare hepken : « Ma merc’h, ar pez a rez ne ra ket a blijadur da Zoue » ; kerkent, ar c’hrouadur a baoueze.\nD’he daouzek vla, he zad a lavaras d’ezi : « Ma merc’h, emezan, red eo d’imp en em zispartian ; da vamm a zo kabac’h ; ezom hon deus eus da zivrec’h ; en em erbed ouz Doue hag e vezo da skoazel ’n ez holl ezommou ! »\nAn de war-lerc’h, Zita a yee da Lucq da zerviji. En em gaout a reas da gouezan en ti eur marc’hadour pïnvidik, e hano Fatinelli, eleiz a zervijerien dindannan. Eur mestr mat, nemet oa eun tamm ter. Zita a oe bepred sentus outan, evel ouz he zud, ha dereat bepred en he c’homzou, goude ma vijed dizoare en he c’henver.\nAr pez a lavared d’ezi ober a veze grêt, ha war an tôl ; an dorn el labour hag ar galon en Doue, hennez oa he ger.\nPe e vije o labourat dirak he mestr, pe pell diouz e zaou-lagad, memes tra ’oa ; dont a reas he mistri da gaout enni pep fizianz. Kement-se ne rê ket afer ar zervijerien-all a deuas da gaout aon na vije diskuilhet ganti o zroiou kamm. Setu m’en em lakjont da drouk-prezek diwar he fenn hag o drouk-prezegerez a oe selaouet. Zita, goude bezan bet an hini gwelet gwellan, a deuas da vezan an hini gwelet fallan. Hag an dra-ze a badas meur a vla ; ar vatez santel, elec’h en em glemm, a drugarekae Doue da vezan roët d’ezi eul loden eus e groaz da zougen.\nEun devez ma oa o vont da rei eun davancherad restajou bara d’ar beorien, e kavas he mestr war he hent, a c’houlennas outi, war eun ton garo, petra oa ganti o vont adarre eus e di.\nZita, o tigeri he davancher, a lavaras : « Bleuniou int, emezi ; » hag en gwirione, ar bara a oa troët en bleuniou eus ar re vraoan. Derc’hel a reas gant he hent ; p’en em gavas gant ar beorien, ar bleuniou a oa troët adarre en bara. Ar burzud-ze a lakas Fatinelli da gemer adarre kement a fizianz en e blac’h ma roas d’ezi e vugale da zevel.\nZita he devoa grêt le da chom gwerc’hez, hag he devosion da Vamm Doue a roas d’ezi grasou nerzus awalc’h d’hen miret epad he bue. Eun devez, unan eus ar re a oa servijerien er memes ti ganti a glaskas he dougen d’an droug ; mes ar verc’h santel, aonik peurliesan, koulskoude, a gignas gant he ivinou dijod an divergont-se.\nHe devosionou ne rent ket d’ezi lezel he labouriou d’ober. Lavaret a rê : « Eur zervijerez lezirek, arabad ober eur plac’h devot anezi, rak an dud eus hon renk hag a c’hoanta diskouez bezan devot, n’int nemet falz-devodezed pa ne vezont ket troët war al labour ! »\nMervel a reas da dek vla ha tri-ugent (1288). Korden sant Fransez a oe kavet endro d’ezi, goude he maro, stardet kement ganti endro d’he c’horf ma oa goloet gant he c’hroc’hen.\nAr miraklou a c’hoarvezas war he be a oe ken niverus ma teuas ar c’hiz da zon kleier iliz Sant-Fridien, bep-hini a c’hoarveze.\nEun devez, eun den a vor, Mandriano Torsello, o welet kas eur paourkez mac’hagnet war he be, a ’n em lakas d’ober gwap eus an dougerien : « Bah ! emezan, kaset an den-ze d’an douar hag e pareo buhannoc’h. »\nVar an tôl, e teuas mut hag an de war-lerc’h ar beure e oe gwelet o vont da iliz Sant-Fridien, unan eus ar re gentan, ha war bennou e zaoulin war ve ar zantez, e c’houlennas outi e bardon. Goude-ze ec’h eas, diarc’hen ha diskabel, eur gorden endro d’e c’houg, d’ober tro ilizou-all kêr. Pa zizroas da iliz Sant-Fridien, e teuas ar gomz d’ezan.\nDoare ar bed eo, lod o vont, lod o tont\nPell a hent a zo etre an dud ; darn a zo yaouank ha darn a zo koz ; darn a zo bras ha darn a zo bihan ; darn a zo gouiziek ha darn a zo dizesk ; darn a oar en em denn ha darn ne ouiont ober netra ; n’eus ket daou den henvel.\nEvit ma yelo ar bed endro, pep-hini a renk bezan en e renk : al labourer-douar en e diegez ; ar c’halve en e di labour ; ar marc’hadour en e stal ; an doktor e-mesk e levriou ; ar mlliner en e vilin, hag al laer en e brizon.\nPep-hini en e vicher, hag an treo a yelo en dro ! Mar doc’h eta servijerien, bezet servijerien vat :\nTud a lealded, na gemeret ket tra ho mestr evidoc’h ho-unan ; na roët ket anezan d’eun all ; na lezet ket ar re-all d’e gemer ; na lezet ket anezan da vont da goll ; grêt evitan evel a rafec’h evit ho tra ho-unan ;\nTud a gonsianz, a labouro kouls pa ve ar mestr war al lec’h evel pa ne ve ket ;\nTud a zoujanz, a viro brud vat ar mestr hag a vezo bepred dereat en e genver ;\nTud a zentidigez, a raio diouz o mestr keit ha ma c’hellfont ober dioutan, hep dizenti ouz ar mestr bras a zo en nenv.\nBezet servijerien vat, karet ho renk, en em dennet enni evit ar gwellan, ha Doue a gavo ennoc’h danve mistri vat ; sevel a refet e keit ma vezo re-all o tiskenn. Doare ar bed eo : lod o vont da vistri, lod o tont da zervijerien.\nAdtapet diwar « https://br.wikisource.org/w/index.php?title=Buhez_ar_Sent/1912/Zita&oldid=35296 »\nKemmoù diwezhañ degaset d'ar bajenn-mañ d'an 3 Mae 2012, da 08:45.


Beaj en dazont - Skolaj Diwan Kemper Jakez Riou\nBeaj en dazont\nSkolaj Diwan Jakez Riou 607 …\nBet eo tredeidi holl skolajoù DIWAN o weladenniñ al lise a zegemero lod anezho ar bloaz a zeu al Lun 2 eus ar miz-mañ. Setu amañ penaos eo tremenet an devezh ispisial-se evit klasad trede skolaj Diwan Jakez Riou eus Kemper.\nLoc’het ar c’harr-boutin\nGoude ur pennad hent er c’harr-boutin en un aergec’h plijus eo erruet ar c’hlasad e Karaez. War al lec’h int bet degemeret gant un tamm lein hag ur brezegennig a-berzh ar renerien.\nGweladenniñ ul lec’h nevez\nDa c’houde eo bet gweladennet al lec’h gant ar skolajidi , ur batis kalz brasoc’h eget o skolaj. Gwelet ez eus bet ivez un nebeud kambreier war tachenn Kerampuilh, kouskva al liseidi. Komzet ez eus bet outo un tammig eus ar reolennoù pennañ hag eus ar gwirioù n’o deus ket er skolaj : kuitaat al lise da noz gant o mignoned da vont da zebriñ e kêr (gant aotre o zud evel-just)…\nUn tañva eus ar c’hentelioù\nTro o deus bet da implijout ar sal skiantoù nevez a-drugarez d’ur gentelig SVD prientet ganto. Ar gentaidi a zo deuet da sikour anezho evit un taol-arnod, souezhet e oa an dredeidi o wiskañ saroioù e-pad ar gentel.\nDa heul ur pred e self al lise o deus bet ur mare evit mont da welet liseidi pe skolajidi all anavezet ganto hag ober un droiad en tro-war-droioù.\nKuitaat ul lec’h hud\nKroget ez eus erc’h da gouezhañ pa oant o kuitaat Karaez. Ar pezh a zo ral-tre evit hor paourkaezh Kerneviz! Setu peadra da leuskel ur skeudenn vrav eus ul lise hep e bar e memor ar skolajidi .\nEnora, trede klas.\nUl lec’h anvet ar garotezenn gant al liseidi. Ur skeudenn vrav eus ul lise hep e bar.


Stumm eus an 17 Gou 2010 da 14:18\nStumm eus an 15 Mez 2010 da 14:54 (kemmañ)\nRubinbot (kaozeal | degasadennoù)\nD (Robot kemmet: be-x-old:Тыбэрыюс)\nStumm eus an 17 Gou 2010 da 14:18 (kemmañ) (dizober)\n== A-raok mont da impalaer ==\nMab e oa Tiber da [[Tiberius Claudius Nero]] ha da [[Livia]]. Dimeziñ a reas Aogust gant Livia e [[38 kt JK|- 38]] hag e renas Tiber ha e vreur [[Drusus]] buhez an dudjentil a renk uhel e servij ar riez roman. Koñsul e 29 kt JK- 29 eez yeaseas da [[prokoñsul|brokoñsul]] da-c'houde, da lavaret eo gouarnour proviñs. Pa oa gouarnour en [[proviñs roman Azia|Azia minor]] e adlakaas e 20 kt JK- 20 [[Tigran]] war e dron e [[Armenia]].
\n== An impalaer fur ha pell ==\nE [] e voe anvet Tiber da impalaer, met ne brize ket ar vuhez foran. Aon en doa rak an [[irienn]]où ken e oe gwelloc'h dezhañ chom gant nebeud a dud en ul lec'h distro. Doganet e oa gant e wreg Julia ouzhpenn.
\nKoulskoude e talc'has Tiber da gempenn aozadur melestradurel an impalaeriezh ha da wellaat an [[arc'hanterezh]] hag ar [[justis]]. Deuet da vezañ [[paranoia|paranoiek]] e klaskas bevañ pell diouzh al lez impalaerel ha eez yeaseas da chom ur ur [[palez]] savet a-ratozh en Enez [[Capri]] e-tal aod [[Kampania]]. Ren a ree an impalaeriezh dre jubennouriezh [[Sejan]], ur seurt ministr kentañ.
\nMuntret e oa e [] e [[Misen]], [[porzh (evit listri)|porzh]] bras ar [[morlu]] roman e-kichen [[Naplez]], lakaet da vezañ mouget hervez lod gant [[soudard]]ed Makro, prefed ar [[pretordi]].\nAdtapet diwar « https://br.wikipedia.org/wiki/Dibar:MobileDiff/770435 »


Llandysilio (Sir Benfro) - Wikipedia\nLlandysilio (Sir Benfro)\nIliz sant Tysilio, iliz-parrez Llandysilio\nLlandysilio, pe Llandysilio-yn-Nyfed pe Llandysilio-yn-y-Nefyd (Llandissilio e saozneg) zo ur gêriadenn hag ur gumuniezh eus Kembre e reter Sir Benfro. Emañ war an hent etre Arberth ha Crymych, nepell diouzh harzoù Sir Gaerfyrddin.\nGouestlet eo an iliz da sant Tysilio, ur sant kembreat eus ar VIIvet kantved. E-barzh an iliz ez eus mein eus ar Vvet kantved ha warno enskrivadurioù kozh.\nHervez George Owen, naturour hag istorour marvet e 1613, e oa bevenn yezh Sir Benfro, anvet "linenn Landsker", o tremen dre Llandysilio en amzer-hont.\nDouaret eo bet ar barzh kembraek Waldo Williams e Llandysilio.\n↑ UCL Institute of Archeology\nAdtapet diwar « https://br.wikipedia.org/w/index.php?title=Llandysilio_(Sir_Benfro)&oldid=1650042 »\nKemmoù diwezhañ degaset d'ar bajenn-mañ d'an 24 Mez 2015, da 15:58.


Kevridi d’ar Verc’hez - Wikimammenn\nKevridi d’ar Verc’hez\nA. Lefournier ha Ian Salaun, 1889 (p. 127-128)\n◄ An telenner Kevridi d’ar Verc’hez An Ave Maria ►\nEur gevridi evit ar Verc’hez. — Eun den iaouanc pehini abaoue pell amzer n’en doa nemeur a zonch a Zoue, en em lakea en hent evit mont da Baris. Araog diblas e c’houlennas digant eun itron euz he anaoudegez ha ne devoa kevridi ebet da rei dezhan da ober. — Eo, emezhi, mes va c’hevridi, evithi da veza dister, a gafac’h marteze diaez da ober. — Livirit-hen din ato, eme an den iaouanc, ha me he graio mar gellan. — Mad, emezhi, pa viot digouezet e Paris, it da lavaret eun Ave Maria evidon da iliz Itron Varia ar Gounidou. An den iaouanc, petra bennag n’oa nemeur ar gevridi-ze dioc’h he zoare, a stouaz he benn evit diskuez en em garge anezhi. Ne grede ket lavaret ne graje ket.\nGoude beza tremenet eur miz o redek dre Baris evit guelet an traou caer so er gær-ze, ar beacher a rea he bourchas da zistrei d’ar gaer pa deuas da zonch dezhan eus an Ave Maria a behini en doa en em garget. Chom a reas da argila, hag e lavare outhan he unan. — Goaz aze… Ne din ket! Goude e lavare adarre, bah, p’eo guir oun en em garget ; ha neuze red e vezo din lavaret geier, pe anzao n’em bezo ket great ar gevridi. Setu hen ta o redek da Itron Varia ar Gounidou evel eun den a ia abrez hag en despet dezhan da ober eun tam labour ne blij ket dezhan, mes pehini so red da ober. Mont a ra d’an daoulin hag e tigas en he zonch ar beden-ze en doa lavaret alies guechall, mes pehini en doa brema couls lavaret ancounac’heat… Erfin evel kent e teuas da zonch dezhan anezhi hag en em lakeas d’he lavaret.\nMes araog m’oa echu he Ave Maria gantha oa deut sonjou all en he speret. Chom a reas da zonjal, ha souden e teuaz an daelou en he zaoulagad. Person Itron Varia ar Gounidou, boas da velet tud evelse o tistrei oc’h Doue, her guelaz hag a deuas d’he gaout. An den iaouanc a gofessas, a jomas eun derveziou bennag eno, hag araog dont euz a Baris en devoue an heur da reseo he Zoue.\nPa voa digouezet er gaer, kenta tra a reas oa mont da gaout an itron e devoa roet dezhan kevridi an Ave Maria, evit he zrugarecat ha lavaret dezhi petra voa c’hoarvezet. Houma ne voue tam souezet oc’h he glevet, rag e gortoz edo da gementse ; rag an itron-ze so eur gristenez vad hag e deuz eur fizians dispar e madelez hag e trugarez mam Doue.\nAdtapet diwar « https://br.wikisource.org/w/index.php?title=Kevridi_d’ar_Verc’hez&oldid=161886 »\nKemmoù diwezhañ degaset d'ar bajenn-mañ d'an 10 Mae 2020, da 09:46.


Trede levr - X - Wikimammenn\nTrede levr - X\n◄ Red eo ober pep tra evit Doue, o veza ma’z eo ar penn kenta hag ar penn diveza euz a bep tra Trede levr - X Red eo evesaat piz oc’h c’hoantegesiou ar galoun ha lakaat anezho da blega ►\nPeger mad eo servicha Doue hag ober fae eus ar bed.\n1. — Ann ene mad. — Brema, e komzinn c’hoaz ouz-hoc’h, Aotrou Doue, ha ne davinn ket. Lavaret a rinn d’am Doue, d’am Aotrou, d’am Roue a zo enn envou : Aotrou, na peger braz eo ann dudiou a virit evit ar re ho deuz doujans evid-hoc’h ! Na petra ne reot-hu ket eta evit ar re ho kar ! Na petra ne reot-hu ket evit ar re a zervich ac’hanoc’h a greiz ho c’haloun !\nDreist kemend a hellfed lavaret eo ann dudiou a skuillit war ar re ho kar, pa zavont ho spered war-zu enn-hoc’h. Setu aman evit diskouez : pegen tener eo bet ho karantez em c’henver : ne oa ket c’hoaz ac’hanoun, ha c’houi hoc’h euz va c’hrouet ; pa edoun o vont pell diouz-hoc’h, c’houi hoc’h euz lekeat ac’hanoun da zont a nevez war-zu eon-hoc’h evit ho servicha c’houi hoc’h euz gourc’hemennet d’in ho karet.\n2. — O feuntenn a garantez, feunteun ne zizec’ho biken ! Na petra livirinn-me ac’hanoc’h ? Penaoz ec’h hellfenn-me hoc’h ankounac’haat-hu, c’houi hoc’h euz prizet kaout sonj ac’hanoun pa oann deut dizech, pa edoun o vont da goll? Ho trugarez e-kenver ho servicher a zo eat enn tu all da gement tra a helle da c’hedal ; roet hoc’h euz d’ezhan ho krasou hag ho karantez, dreist kemend vad a ioa dleet d’ezhan.\nNa petra roinn-me d’e-hoc’h evit ho trugarekaat ? Ann holl dud ne d-int ket evit dilezel ar bed ha mont da veva enn eunn abati, goude kuitaat pep tra. Hag hen zo d’in-me eunn dra vraz ho servicha, pa’z eo gwir ez eo lezen great da gement zo krouet ?\nArabad eo kredi e ve d’in eunn dra vraz ho servicha. Eunn dra hag a zo braz, eunn dra hag am laka souezet eo ho pe prizet digemeret d’ho servicha eunn den ker paour, eunn den didalvez evel ma’z ounn. hag he lakaat e-touez ho servicherien muia karet.\n3. — Kement tra am euz, kemend a zo enn-ounn evit ho servicha, kement-se holl a zo d’e-hoc’h, ha koulskoude c’houi a zervich ac’hanoun muioc’h eget na rann-me ac’hanoc’h. Evit mad ann den, hoc’h euz krouet ann env hag ann douar ; senti a reont bemdez ouz-hoc’h ha plega da gement hoc’h euz gourc’hemennet d’ezho.\nDister dra eo kement-se, pa’z eo gwir hoc’h euz krouet ann Elez hag hoc’h euz lekeat anezho da ziwall ann den. Gwella zo, c’houi hoc’h-unan hoc’h euz prizet servicha ann den, hag ouspenn-ze, hoc’h euz lavaret ec’h en em rofac’h hoc’h-unan d’ezhan.\n4. — Petra roinn-me d’e-hoc’h evit kemend all a vadelesiou ? Plijet gan-e-hoc’h ec’h hellfenn ho servicha bemdez a-hed va buez penn-da-benn ! Plijet gan-e-hoc’h ec’h hellfenn ho servicha bemdez evel ma’z eo dleet, ha pa ne ve nemet eunn dervez hed-da-hed !\nC’houi hep-ken e gwirionez a dle beza servichet hag enoret gant ann holl, c’houi hep-ken a dle beza meulet da viken. C’houi a zo e gwirionez va Doue, ha me a zo ho servicher paour ; dalc'het ounn d’ho servicha euz va holl nerz ; morse ne dleann skuiza o kana ho meuleudiou. Evel-se e fell d’in e ve great, evel-se eo am euz c’hoant da ober. Braz eo va dienez, plijet gan-e-hoc’h rei d’in ar pez am euz ezomm.\n5. — Eunn enor braz eo, eur c’hloar vraz eo ho servicha hag ober fae euz a bep tra dre garantez evid-hoc’h. Rei a reot grasou e-leiz d’ar re a blego anezho ho-unan hag a galoun vad d’ho servich santel. Braz-meurbed e vezo ar frealzidigez a vezo roet gant ar Spered-Santel d’ar re ho devezo dilezet plijaduresiou ar bed dre garantez evid-hoc’h. Bez’ e vezint enn eur frankiz vraz a galoun, ar re a zisprizo holl brederiou ar bed hag ar re a ielo, evit hoc’h hano santel, dre’nn hent tenn ha striz.\n6. — Nag hen zo kaer, nag hen zo mad servicha Doue ! Dre-ze ann den a zeu e gwirionez da veza santel ha distag dioc’h pep tra. Na santela stad eo plega dindan ar reolen ! Dre-ze ann den a zeu da veza par d’ann Elez ha mignoun da Zoue ; ann drouk-sperejou a gren ra-z-han, ann holl dud a feiz a veul anezhan. O sujedigez a dlefe pep den c’hoantaat ha klask anezhi ! Dre-z-hi e vezomp kavet mad da gaout ar mad dreist pep mad hag ann dudiou a bado da virviken.\nTud ar bed a zo ken touellet gant ho drouk-ioulou n’int ket evit gouzout pegen euruz eo bugale Doue. A-wechou ann dud-ze ho deuz truez oc’h ar re-man, e-c’hiz ma’z eo boaz ar bed da gaout truez oc’h ar re all, da lavaret eo enn eur ober fae anezho ; a-wechou all e sellont out-ho evel ma vent tud diot ha souezet, Ne ouzont tamm petra a zo enn eunn ene a zo a-unan gant he Grouer ; ne ouzont tamm petra eo he frealzidigez nag he beoc’h, nag ive he zudiou. Ne d-int ket evit klevet komziou ann Abostol sant Paol o lavaret : Karget eo va c’haloun a levenez e-kreiz va enkreziou. Biken ne vezint evit gouzout petra eo al levenez santel-ze a zo lealded ha peoc’h er Spered-Santel. Petra ho deuz eta tud ar bed evit ho led ? N’ho deuz nemet eur blijadur-bennag e-mesk enkresiou e-leiz ; n’ho deuz nemet rebechou ann ene, pa ne vezont ket c’hoaz dilezet a-grenn gant Doue. Furchit bete gweled ho c’haloun, ne gavot enn-ho netra ken. Broudou ann ene, setu ho gwir ; doan ar galoun, setu ho feoc’h.\nEneou mad, eneou distag dioc’h ar bed ha dioc’h kemend a zo enn-han, ho pezet ive truez oc’h ann dud reuzeudik a zo sammet c’hoaz gant chadennou pounner ar bed ; ho pezet truez out-ho oc’h en em izelaat hoc’h-unan e-c’harz treid ann hini en deuz diboaniet ac’hanoc’h ; e-c’harz treid ann hini en deuz roet d’e-hoc’h he c’hras n’ho poa ket gounezet, hag en deuz lekeat ac’hanoc’h da gaout madou n’euz nemet-ho gwirion. Dalc’hit mad d’ann tensor sakr-ze a zo bet fisiet enn-hoc’h gant Tad ar sklerijen, digant-han e teu pep mad ; ha goulennit gant karantez ma plijo gant Doue, eunn deiz a vezo, peurgarga ho kaloun a levenez enn envou, goude beza he c’harget a levenez war ann douar.\nAdtapet diwar « https://br.wikisource.org/w/index.php?title=Trede_levr_-_X&oldid=88921 »\nKemmoù diwezhañ degaset d'ar bajenn-mañ d'an 3 Mez 2016, da 13:17.


Thomas Falkner (Tomás Falconer e spagnoleg), bet ganet d'ar 6 a viz Here 1707 ha marvet d'an 30 a viz Genver 1784, a oa ur beleg jezuist saoz hag a labouras en Patagonia en XVIIIvet kantved. Ul levr en deus laosket war e lerc'h ma kont doare ar vro.\n1.3 Distro da Vro-Saoz\nGanet e oa e Manchester, ha mab e oa da Thomas Falkner, apotiker. E dud a oa kalvinourien, marteze a orin skosat. Skoliet e voe e Manchester. Medisinerezh a studias dindan an Doktor Richard Mead brudet, e Keredin evel e dad, ha marteze dindan Isaac Newton ivez, ma teuas da vout surjian.\nFall e oa e yec'hed, hag aliet e voe da vont war vor. Ouzhpenn-se e voe kefridiet gant ar Royal Society, e Londrez, da vont da Río de la Plata da studiañ perzhioù louzeier Amerika.\nDre ma anaveze un aluzener war al lestr Assiento, a gase marc'hadourezh da Ginea hag a gase sklaved da Buenos Aires, ec'h asantas mont war al lestr evel surjian. Kement-se a oa war-dro 1731, 10.000 a oa o chom e kêr, a oa stag ouzh besrouantelezh Perou.\nPa erruas e Buenos Aires e oa ken klañv ma rankas ar c'habiten e leuskel eno, etre daouarn an Tad Mahoney, superior skol ar Jesuited. Eno e pareas hag e teuas da vout katolik.\nD'ar 15 a viz Mae 1732 e voe degemeret e Kompagnunezh Jezuz, en Córdoba, stag ouzh proviñs jezuistek Paraguay. Ur pennad a dremenas e skolaj ar Jezuisted, e kêr Córdoba, da studiañ doueoniezh, prederouriezh, ha lojik. En 1738 e reas an dilez eus e vadoù ha bloaz goude e voe anvet da veleg. Goude, e-pad tri bloaz, e prientas mont da visioner. E-keit ma oa en Córdoba e voe medisin, hag e tigoras ar stal-apotiker gentañ eno. War e erbedoù e voe kemmet ar c'helenn e Skol-veur Córdoba er programoù skiantoù ha prederouriezh.\nMisioner[kemmañ | kemmañ ar vammenn]\nEchu e stummadur, setu Falkner kaset da visioner ha medisin dre veur a broviñs.\nEntre 1740 ha 1744 e labouras en Santiago del Estero ha Tucumán. Goude ez eas, gant an tad José Cardiel, da sevel misionoù da avielañ an indianed dre proviñs Buenos Aires, entre 1744 ha 1747.\nSevel a rejont mision Nuestra Señora del Pilar, an eil eus misionoù ar jezuisted er Pampa, er Sierra de los Padres, nepell diouzh Mar del Plata, gant skoazell cacique an tolead. Gant e anaoudegezh eus ar medisinerezh hag ar mekanikerezh en devoa levezon bras war an Indianed. En 1751 avat e rankjont dilezel an dachenn pa en em savas Indianed ar Pampa a-enep galloud Buenos Aires.\nEn 1754 e tistroas da Córdoba, ma kelennas matematik entre 1756 ha 1767. Gantañ e voe savet, en 1764, ar gador a gelenner matematik er skol-veur.\nEn Mezheven 1767 e voe bac'het ha kaset d'an harlu, gant daou-ugent beleg all eus ar Gompagnunezh, da-heul un dekred a-berzh ar c'hont Aranda, ministr ar roue Carlos III. Kaset e voe da Spagn, da Cádiz, hag ac'hano ez eas da Italia ha neuze da Vro-Saoz.\nDistro da Vro-Saoz[kemmañ | kemmañ ar vammenn]\nAluzener e voe e tiegezhioù uhel. En 1771 pe 1772, e voe ezel eus Proviñs ar Gompagnunezh. Bevañ a reas e ti Mr. Berkeley of Spetchley, da gentañ. Goude e voe aluzener e ti Mr. Berington of Winsley en Herefordshire, ha goude c'hoazh e ti Mr Plowdens of Plowden Hall en Shropshire.\nAdtapet diwar « https://br.wikipedia.org/w/index.php?title=Thomas_Falkner&oldid=1855478 »


Ednyfed Fychan (marvet e 1246), pe Ednyfed Fychan ap Cynwrig, a oa distain pe senesal e lez Rouantelezh Gwynedd en amzer Llywelyn Fawr.\nArdamezioù Owen Tudur, gant an tri fenn troc'het gant Ednyfed Fychan en emgann\nE 1215 eo e oa deuet da vout distain, ha skoazellañ a reas e aotrou Llywelyn Fawr da astenn e c'halloud war an darn vrasañ eus Kembre. Goude marv Llywelyn e servijas ar mab Dafydd ap Llywelyn. Perc'henn e oa war douaroù bras en Ynys Môn.\nEn emgann ouzh arme Ranulf, aotrou norman-saoz Caer e c'hounezas Ednyfed brud vras o troc'hañ pennoù tri enebour saoz ; an tri fenn-se eo a weler war skoed Ednyfed hag e ziskennidi.\nWar e lerc'h eo e vibien Goronwy ab Ednyfed ha Tudur ab Ednyfed a voe senesaled en amzer Llywelyn ap Gruffudd, a voe lazhet e 1282.\nDont a ra an tiegezh Tudor eus eured kuzh Owen Tudor (Owain ap Maredudd ap Tudur), un diskennad da Ednyfed Fychan, ha Catherine de Valois, intañvez ar roue saoz Herri V. O-mab-bihan Henri Tudur (1457-1509) a voe trec'h war Richard III en emgann Bosworth hag a renas neuze evel Herri VII.\nAdtapet diwar « https://br.wikipedia.org/w/index.php?title=Ednyfed_Fychan&oldid=1826234 »\nDernière modification le 16 Gen 2019, à 09:02\nKemmoù diwezhañ degaset d'ar bajenn-mañ d'an 16 Gen 2019, da 09:02.


Digor eo ar vikromagouri adalek al Lun betek ar Gwener etre 7e30 vintin ha 6e30 noz. Peurvat eo bet savet al lec'h degemer-mañ evit ar vugale etre 2 viz hanter ha 4 bloaz. Bevañ a ra ar vugale bemdez en ur bed divyezhek, peogwir eo ar brezhoneg yezh an daremprediñ. Tout an dud a vicher a ra war-dro ar vugale zo diplomet war ar vugaligoù ha barrek war ar brezhoneg war un dro.\nGratadur he deus ar vagouri gant Kef ar Goproù Familh, Ajañs-rannvro ar Yec'hed ha Gwarez ar Mammoù hag ar Vugaligoù. Ar feur prizioù goulennet zo diouzh ar gwezhiader familh p'he deus sinet ar vagouri Pourchas Servij Unan Kef ar Goproù Familh.\nDegemeret e c'hall bout ar vugale pe en ur mod ingal diouzh kontrad (gant ur c'hontrad a resisa an deizioù hag an eurioù bezañs dre sizhun), pe a-wezhiadoù (diouzh ar plasoù vak er vagouri hag ezhommoù ar familhoù).\nEvit goût hiroc'h diwar-benn ar plasoù a chom, sellit ouzh ar rubrikenn "Darempredoù".\nDigor eo al lec'h da tout ar familhoù, ne vern peseurt yezh a vez komzet er gêr. Evit skoazellañ ar familhoù evit a sell an divyezhegezh ec'h aoz ar skipailh abadennoù plijadurus evit tañva ar brezhoneg. Evel-se e c'hall ar gerent en em zibab un tamm evit krog da ziviz gant o bugale.\nHervez an emglev zo bet gant Kef Goproù-Familh ar Morbihan e c'hall bout degemeret ar vugale na fell ket d'o zud e vefe komzet brezhoneg gante end-eeun.\nAr skipailh zo 5 den diplomet e-barzh ennañ :\nun den e karg (desaverez bugaligoù),\n3 animatourez divyezhek (3 titlet gant ur Sertifikad Gouested Vicherel bugaligoù),\nhag ur wazourez teknikel (titlet gant ur Breved Studi Vicherel yec'hed ha sokial).\nden e karg\nMeur a lec'h\nEn ur savadur nevez-flamm en annez Kerbihan emañ ar vagouri, e karter Koulev a zo e Mervent Gwened.\nAr gegin akipet\nKorn ar babigoù\nAr gerent er jeu\nMeur a zen kar a volontez vat zo er jeu e buhez ar gevredigezh hag ar vagouri, pe e vefe evit roiñ un taol-lañs, peotramant evit diorren ar gevredigezh.\n" … lure am boa bet pa oa en em gavet ma merc'h en ur vagouri divyezhek, aon am boa ne'm bije ket gallet daremprediñ ganti kement (...) Erfin on gwall blijet gant an divyezhegezh, gant al lec'h kenkoulz evel gant ar skipailh. Dalc'hmat e vez prest ar skipailh a vicher da sikour ac'hanon evit kompren gerioù zo. "\n" Anavet en deus Johann ar vagouri Babigoù Breizh d'e c'hwec'hvet miz. Degemeret eo bet evel e oa : roet e veze bronn dezhañ, gallet en deus kenderc'hel da evañ laezh e vamm. Roet e oa bet dezhañ en ur pod-bronnek gant ar skipailh. "\nTañva ar brezhoneg\n" Aozet zo bet abadennoù tañva ar brezhoneg gant ar skipailh evit deskiñ gerioù, un nebeud frazennoù, rimadelloù ha kanaouennoù. Buan hon eus gallet ober anaoudegezh gant familhoù all. Un dra vat eo evit gallet kemer kuzul an eil digant ar re all diwar-benn ar vugale yaouank hag en em sikour mar bez ezhomm.\nDre vras, tadoù ha mammoù ar vagouri ne gomzont ket brezhoneg ha dedennet int gant deskiñ abred un eil yezh ... "\n" Tad ha mamm ur plac'hig 3 bloaz omp ha ne oamp ket dedennet gant ar brezhoneg ken a oa bet kinniget dimp ur plas en ur vagouri divyezhek.\nPa oa bet disoc'h hor lure kentañ ma vefe bet lakaet diaes hor bugel (ha ni ivez !) gant ur yezh na vestronie ket omp bet kendrec'het buan gant an divyezhegezh kenkoulz evel gant al lec'h deus ar c'hentañ (...). Evit gwir, gant an niver bihan-tre a vugale er vagouri e c'hall ar skipailh degemer pep hini diouzh e bersonelezh (...) ; ar pezh zo bet talvoudus-bras en hon degouezh dibar ...\nGwall interesant eo ivez, ha ni tad ha mamm, en em gavout er memes stad evel hor bugel a-fed deskiñ ur yezh, hag anavout traoù nevez war un dro gantañ ... "


Carantez Doue - Wikimammenn\nL. Prud’homme, 1817 (p. 119)\n◄ Obero epad an deiz Carantez Doue Ar C’hrac ►\nCaret a refet an Autro o Toue eus a greis o calon, eus oc’h oll speret ha ners. Chetu a se ar gourc’hemen. An natur en antier a c’houlen a voez huel carantez, adoration evit e C’hrouer. Mæs an obligation da garet Doue a sel ispicialamant ar gristenien evit pere eo gret lezen J. С. peini a so ul lezen a c’hraç hac a garantez. Just eo e carfemp on C’hrouer hac ar gourc’hemen a ra dimp eus e garantez a so ur merq eus on c’horruption ; rac ma ne vigemp quet corrompet, e cargemp Doue ha pa n’en dige-àn quet commandet.\nCaret Doue dreist pep-tra eo rei dezàn ar breferanç hac ar plaç quenta en on c’halon. Mar domp disposet da breferi Doue da guement tra so tout, e queromp Doue dre brefe ranç. Alies e vancomp d’ar garantez-se a breferanç ! Quement pec’het a gometomp a so ur manq a garantez en quever Doue, hac ur certen preferanç evit an treo crouet. Ober alies acto a garantez Doue, eo an eil merq eus ar garantez divin se. Ne dleomp jamæs laret on pedenno ; asista er sacrifiç santel eus an Oferen, receo ar sacramancho, en em gavet clanv pe en danger ar mаro, ep repeti an acto a garantez Doue. Raporti tout da c’hloar Doue eo an drede merq eus e garantez. Evit en ober n’en deo quet ret songeal pe laret bep instant : ma Doue, mên offr dac’h an œuvr-màn ; suffis eo cavet ar volontez da offr tout en general da Doue, ep ober netra contrel d’ar volontez-se. Queromp eta Doue a greis on c’halon, ha Doue on c’haro.\nAdtapet diwar « https://br.wikisource.org/w/index.php?title=Carantez_Doue&oldid=118029 »\nKemmoù diwezhañ degaset d'ar bajenn-mañ d'an 6 Eos 2018, da 14:15.


Istor trubuilhet mell-droad ar merc’hed – Dispak\nPublished on 07/06/2019 04/06/2020 by Kamille Argouarc'h\nC’hoarierezed mell-droad e Breizh-Veur e 1970, ur bloaz a-raok ma vefe aotreet en-dro d’ar merc’hed c’hoari er stadoù. (Getty images)\nTost 100 vloaz zo e oa bet dalc’het ar c’hrogad mell-droad ofisiel kentañ etre merc’hed e Frañs. Fenoz e vo roet lañs da Gib ar bed a vo mediaouekaet evel n’eo ket bet biskoazh c’hoazh moarvat. Darn eus ar c’hrogadoù a vo c’hoariet e Breizh. Perak ez eus bet ezhomm eus ur c’hantved a-bezh evit degouezhout d’ar poent-mañ eta ? Atav e vez talvoudus sellet er c’hilseller…\nE Breizh-Veur eo ganet ar c’hoari a-stroll gant ar vell ront, evit ar merc’hed koulz hag evit ar baotred.\nBro-Saoz a-enep da Skos, setu ar c’hrogad kentañ etre merc’hed bet dalc’het e 1881. Dedennet e oa ur bern wazed met ne oa ket evit sellet ouzh sport hepken avat. Dav eo strivañ un tammig evit ijinañ mareoù alaouret ar vengasoni*. Gwelet merc’hed e-maez an ti neuze, o strivañ hag o kaout dudi asambles, gwisket hag o fiñval en ur mod digustum, a oa ur sapre tra iskis ha direnkus d’ar wazed. Er Glasgow Herald e c’heller lenn « Ur sapre c’hwitadenn e oa ar c’hrogad, daoust ma seblante merc’hed zo kompren ar c’hoari » hag un hanter-mat eus ar pennad-skrid berr a zeskrive dilhad ar c’hoarierezed dre ar munud. Ur pennad all en Nottinghamshire Guardian, d’an 20 a viz Mae 1881 a rae kaoz eus un darvoud spouronus : ar 5 000 arvester a oa deuet tamm-ha-tamm war an dachenn da « hejañ-dihejañ ar c’hoarierezed en un doare feuls » a-raok fin ar c’hrogad, ha da skeiñ gant peulioù ouzh ar c’harr-boutin e lec’h ma oa bet ar c’hoarierezed da gaout repu ennañ. Trubuilhet, pa lâren deoc’h…\nTaol-kas eus an daou du da vor Breizh\nSkritell vrudañ ur c’hrogad aozet gant ar British Ladies’ Football Club e 1895 (donmouth.co.uk)\nBritish Ladies’ Football Club en Loakes Park – (©Steve Peart)\nDaoust d’an deroù kriz ha d’an emzalc’hioù kasonius e lakaas merc’hed ar British Ladies Football Club o botoù-krap evit un droiad mell-droad lorc’h e 1895 a vrudas ha broudas ar skipailhoù merc’hed da ober kemend-all.\nPa oa ar Brezel Bed kentañ o reuziañ Europa e tiwanas koulskoude ar sport-se e Frañs ivez, evit ar merc’hed. Tro-dro da Bariz da gentañ, a-drugarez da ziaraogerezed evel Thérèse Brulé, Suzanne Liébrard, pe c’hoazh Alice Millait, a oa izili eus ar Fédération des Sociétés Féminines Sportives de France (FSFSF). Gant an aozadur-se hag ar c’hlub liesportel Fémina Sport, krouet e 1912 gant div gelennerez war ar sport, e voe eus un diazez solut a-walc’h evit reiñ ur gwir lañs d’ar vell-droad, e Pariz ha pelloc’h goude-se.\nAr sport en e varr\nDiaes eo ijinañ e oa muioc’h a arvesterien hag arvesterezed evit skipailhoù merc’hed er bloavezhioù 1920 eget na oa e fin an 20vet kantved. Ar wirionez eo avat. D’an 29 a viz Ebrel 1920 ez eas c’hoarierezed gwellañ Frañs da dalañ ouzh skipailh brudet an Dick, Kerr Ladies (DKL) e Manchester, dirak 25 000 a dud. Mont a reas ar maout gant ar merc’hed e glas, 2-0. Un nebeud mizioù goude e voe dalc’het ar c’hrogad distro, e stad Pershing Pariz. Rampo, dirak 12 000 den avat, ur rekord eus tu-mañ mor Breizh evit ur c’hrogad gant c’hoarierezed mell-droad !\nMerc’hed an Dick, Kerr Ladies en tu kleiz ha re St Helen’s en tu dehoù,\nar mor a arvester·ien·ezed a-dreñv (donmouth.co.uk)\nE Bro-Saoz e oa entanet an dud gant merc’hed an DKL. 53 000 den a oa deuet d’o gwelet e miz Here 1920, a-enep klub Santez-Helen. Gwriziennet mat e seblante bezañ mell-droad ar merc’hed e Breizh-Veur neuze gant 150 skipailh, ha ne oa ket fall e Frañs kennebeut, gant 18 klub tro-dro da Bariz. Met “morse tra n’eo gounezet da viken evit ar pezh a sell ouzh gwirioù ar merc’hed” evel ma lavare Simone de Beauvoir.\nGwazed a c’halloud e met ar vell-droad ne oant ket plijet o welet merc’hed entanet gant ur sport « n’eo ket graet evito ». Arguzennoù a bep seurt a veze embannet er c’hazetennoù, gant abegoù toull diwar-benn yec’hed ar maouezed, e anv talvoudoù divezel*, pe c’hoazh oc’h ober brud fall diwar-benn implijoù arvarus arc’hant ar c’hrogadoù. Da skouer e oa bet kaset gant an Dick, Kerr Ladies o gounidoù da harpañ an dud gloazet er brezel ha d’ar vengleuzierien, abegoù sokial ha dengarus koulskoude. Pa fell d’unan lazhañ e gazh, e lavar eo fall o logota…\nD’ar 5 a viz Kerzu 1921 e tivizas ar Football Association, aozadur mell-droad Breizh-Veur berzañ ar vell-droad d’ar merc’hed.\nEn tu all da vor Breizh ivez e savas an droukprezegerien* o mouezh : Gabriel Hanot en o zouez, kazetenner meur er Skipailh, ac’h embannas e oa “null mod ar merc’hed da c’hoari“. Hervez Henri Desgranges, un den a-bouez en Dro-Frañs, “e vefe gwelloc’h d’ar merc’hed c’hoari etre peder moger tev, kuit d’en em ziskouez dirak an dud“. E 1932 e skarzhas an FSFSF ar vell-droad eus listenn ar sportoù sterniet, o kondaoniñ ar sport d’an diskar neuze.\nFootballerezed an Dick, Kerr oc’h eskemm war ar strategiezh (donmouth.co.uk)\nAn eil gwagenn\nGoude un tan-gwall en ur goadeg e ranker kaout pasianted evit ma teufe an douar da vezañ frouezhus en-dro. Setu eo bet dav gortoz 30 vloaz evit hadañ greun eil gwagenn ar sport-merc’hed-se e kavell mell-droad broioù ar c’hornôg.\nE 1971 eo bet aotreet gant ar Football Association d’ar merc’hed c’hoari mell-droad er stadoù Saoz en-dro, goude 50 vloaz o verzañ ar sport dezho.\nE kêr Reims an hini eo e voe degaset ar vell ront en-dro gant ar merc’hed e Frañs. E 1968, e voe krouet ur skipailh, war intrudu ur gourdoner ha ne oa ket o c’hortoz kement a youl nag a vrud gant ar sportourezed deuet da lakaat o anvioù. Bloaz goude e troas ar skipailh da gevrenn ar merc’hed e klub Stad Reims. Spi o doa da lakaat ar FFF1 da blegañ evit ma vefe degemeret ar merc’hed en he c’hreiz. Daoust ma rae an aozadur penn-mouz dirak ar mennozh-se, e plegas koulskoude e 1970 : a-benn neuze e voe eus ul lañs nevez evit ma tiwanfe kluboù merc’hed e pep lec’h, tammig-ha-tammig.\nHag e Breizh ?\nPennad-skrid bet embannet e Ouest-France (© Dastumadeg Pierrette Louin)\nAbred a-walc’h, e 1962 en em gavas ur gorsadez, Yolande Clossais e Roazhon, c’hoant ganti da sevel ur skipailh mell-droad merc’hed. 16 plac’h a sinas war an 90 o vezañ lakaet o anv. Truek e oa buhez ur c’hlub merc’hed er bloavezhioù-se avat, hervez Pierrette Louin, ezel eus ar skipailh. “Ar perzh mat ne oa ken met ar gourdoner. A-hend-all e rankemp paeañ kement tra, ar rochedoù, ar frejoù-hent…“. N’eo ket padet pell ar skipailh siwazh abalamour d’ar reuzeudigezh, echu ganti e 1976. Abaoe e c’hortozomp ur skipailh merc’hed da skeiñ er volotenn er Roazhon Park c’hoazh !\nD1 ha footballerezed eus ar c’hentañ\nE 1976, e voe krouet ur skipailh merc’hed e Reuz, Il-ha-Gwilen, hag en deus bet tro da c’hoari e D1. Etre 1999 ha 2000 he deus c’hoariet Camille Abily, ar Roazhonadez footballerez etrebroadel, er skipailh-se, a-raok na’z afe da hini Sant-Brieg-Gwengamp2 « Sant-Brieg ha Kemper a oa e D1 d’ar c’houlz ma c’hoarien-me en Aodoù-an-Arvor, ha kluboù all Breizh a oa e D2, Reuz da skouer » a gont-hi. « N’eus ket kement a gluboù ken hiziv. Brav e vefe gwelet ur c’hlub youlek o tiorren da vat mell-droad ar merc’hed e Breizh, daoust ma n’eo ket fall ar pezh a ra an EAG dija » (Journal de la Bretagne, niv. 8, 05/06/19).\nEugénie Le Sommer e skipailh an Oriant (bloavezhioù 2000, © Bruno Perret)\nCamille Abily (a-gleiz) e Montpelhièr, goude bezañ kuitaet Sant-Brieg (bloavezhioù 2000, soniabompastor.over-blog.com)\nEugénie ar Sommer, ezel eus skipailh Frañs, a oa bet stummet en Oriant, ha bet war-lerc’h o c’hoari e Sant-Brieg, a-raok kuitaat ar c’hlub e 2009 evit Lyon. Ur Vrestadez zo ivez er skipailh zo o vont da c’hoari kib ar bed, Griedge Mbock hec’h anv, bet en EAG betek 2015 a-raok kuitaat ar vro evit Lyon ivez, unan eus kluboù gwellañ Europa.\nDanvez mailhoni e Breizh\nAr sizhun-mañ eo pignet merc’hed Naoned e D2, ha re yaouank ar memes klub (U15) zo bet trec’h war Lyon e kib Mondial Pupilles Ploveilh un nebeud deizioù zo.\nEstreget skipailh Brest a zo hiziv unan eus ar re uhelañ e live e Breizh, e seblant Bro-Gerne bezañ un douar a-zoare evit dazont mell-droad ar merc’hed, gant un dousennad kluboù ur gevrenn merc’hed yaouank enno : Speied, Kemper, Pornaleg-Leskonil, Plozeved, Douarnenez, Triagad, ar Gelveneg, Fouenant, Skaer, Plonevez, Landudeg Gwiler-Kerne, Penmarc’h, Eliant ha Konk-Kerne… kement-se !\nTrec’hoù zo war ar stern e Breizh, war an tachennoù c’hoari kement ha war dachenn an ingalded er sport. Gant ma chomo digor ar speredoù.\nCamille Abily (2), Eugénie Le Sommer (4) ha Griedge Mbock (5)\nEmgav er Roazhon Park, evit harpañ ar Bretonezed war toenn ar bed ?\n1 FFF : Fédération Française de Football\n2 Sant-Brieg ha Gwengamp zo an hevelep klub, meur a anv zo bet : Saint-Brieuc Sports Chaffoteaux (1969-1997), Saint-Brieuc FF (1997-2001), Stade briochin (2001-2009), ha bremañ En avant de Guingamp Section féminine.\nBengasoni : misogynie\nDivezel : moral\nDroukprezeger : détraqueur\nMixité et non-mixité : l’exemple du football féminin : CLIO\nA Game of One’s Own: Women’s Football in Victorian Britain : HISTORY WORKSHOP\nLe foot féminin en 1918 : WEEPLAY\nMondial dames : les Pionnières de Reims, l’aventure qui a lancé le foot féminin en France : LA CROIX\nGanet e Sant-Brieg ha desavet e galleg, desket brezhoneg ganin kerkent m’on bet gouest, rak n’on ket evit leuskel den dibab ma hent em flas em buhez. Feminist on ivez, evit ar memes abegoù !\nBenelouriezh, Istor, Kevredigezh / Sokial, Mell-droad, SportFootball, Gwirioù ar Merc'hed, Kib ar bed, Mell-droad, Sport\nPrevious Previous post: Ur sontadeg evit dazont Breizh\nNext Next post: Ar sevenadur arallreviat, un ijinadenn eus ar Grennamzer


Buhez ar Zent. pages pages pages 918, 919. Encyclopédie Marikavel.\npages 918, 919\nTrede sul a viz Mae\nen parouz Ploulec'h\nAr pelerin a bleustr, 'vit ar wech kentan, douar santel ar Goz-Yaudet, a wel eno unan eus ar c'haeran tolennou a oufe Breiz-Izel dispakan dirak an daoulagad.\nNe oar, da gentan, ouz petra sellet, pe ouz ar mor bras kompez henvel ouz eur vantel c'hlas divent, eur voilouzen wenn war he zro ha steredennou arc'hant o lintran a vilierou, war he c'horre, pe ouz an douar, kosan tam en Breiz, marteze, bet pleustret gant kristenien.\nWar ar gourenezen vihan-man, ar Beg-Leger, 'vel ma ve grêt anezi, e oa gwechall eur gêr, he hano Lexobi, bet savet gant ar C'hallaoued koz. Ar Romaned he c'hemeras, rak eul lec'h brao da zifènn a oa, gant mor ha traouiennou tro-dro, hag eun hent enk o stagan anezi ouz an douar-bras. Roudou a bep seurt o deus lezet war o lerc'h, magorennou koz, feunteun bolziet kaer, danve studi 'vit an dud a ouiziegez.\nAr gristenien, d'o zro, he gonezas d'ar fe gristen nebeut amzer goude donedigez Hon Zalver, hag a zavas enni eur chapel d'ar Werc'hez hag eun eskopti. Ar pelerin, en de a hirie, a dro dreist-oll e zellou warzu ar chapel-ze, kaeroc'h c'hoaz en he zav, en kreiz kemend-all a zismantrou stlabeet endro d'ezi.\nGwir eo, adgrêt eo bet meur a wech; er bla 1858, eun tiegez kristen eus ar vro o vezan roet prof awalc'h, e oe savet a-neve, nemet e oe miret kement a gaer a oa 'barz an hini goz, 'vel al lein-ôter dero kizellet, 'barz ar c'hreiz anezan gwele ar Werc'hez hag ar Mabig Jezuz.\nAbred eta e oe anavezet er Goz-Yaudet devosion ar Werc'hez, p'eo gwir e lavarer e oa distrujet kêr, gant an Normaned, 'benn ar bla 837, hag e oa 'benn neuze tremenet enni 72 eskob.\nWar-lerc'h an dismantr, an eskopti a oe kaset da Landreger, en amzer sant Tual ha sant Ruelin, dre urz Nomenoe, roue Breiz; mes ar Werc'hez ne dec'has ket, ha hirie, war-lerc'h ar C'hallaoued. ar Romaned, war-lerc'h an Normaned ive, n'eus ken eno perc'hen nemeti.\nBreman zo eun daou-c'hant vla bennak, ne oa ket, war bouez diou pe der leo eus ar Yaudet, eun tiegez kristen ha ne yaje da bardonan da di ar Werc'hez, koulz pe goulz epad miz mae; rak anez bezan grêt en miz mae, ar pelerinaj ne dalveze netra.\nEr mare ma oe adsavet ar chapel, (1858), e vije kanet enni eun oferen-bred, an 30 a viz ebrel, da hanter-noz, dirak pelerined deut a-bell bro, kouls a Leon 'vel a Dreger. Breman eo kollet ar c'hiz-ze, mes da viz mae e ve oferen ha gousperou bep sul.\nAr Yaudet a zo hag a vo bepred eul lec'h devot ha darempredet gant kristenien Breiz-Izel, a yelo di da bedi 'barz en kentan ti a zavas ar 'Werc'hez en o bro.\nOuspen en Breiz ez eo brudet. Eus a bep korn a Frans, e teu tud da 'n em westlan d'an Itron-Varia ha da lakat pedi evite dirak he skeuden.\nGloar d'ar Werc'hez er Goz-Yaudet,\nMeulodi d'he Mab binniget !


Eil levr - Chap. XXVIII. - Wikimammenn\nEil levr - Chap. XXVIII.\nVictor Guilmer, 1836 (p. 221-223)\n◄ Pouvoar ar beden. Ar vertus a ell mont assembles gant certen custumou convenabl. Peguement eo douç clevet ar voues a Jesus ha peguement a bres a dleer da gaout da chelaou e instructionou. ►\nAr vertus a ell mont assambles gant certen custumou convenabl.\nAr garantes ebqen evit an nessa a reas da Jesus ha da Vari en em gaout e fest eured Cana, e Galilee.\nGuelloc’h e vige eb douetanç gant Mari chom en he zy a Nazareth, ha tanva eno, e tranqilite, an douçder eus ar gontemplation ; mæs ne falvezas qet dezi contrista, dre eur refus, an dud neves pere o devoa he phedet.\nE c’haller eta beza vertusus ha non pas mancout gouscoude da certen custumou convenabl. Ar vertus memes a fell dezi e ve observet ar c’hustumou deread. N’en deus memes nemet ar vertus hac o obserfe santelamant.\nMæs evit imita Mari e pep tra, en em represantit ar feçon e pehini en em gomportas en occasion-se.\nPebes precaution ha pebes êvez en he c’homsou ! Pebes modesti en he sellou !\nAr furnes eus e c’homportamant a ra deoc’h eur guentel var an dereadures hac ar voderation a behini e ranqer ober usach, e creis memes ar plijaduresou honest ha dibec’h.\nRet eo lacât un differanç vras etre lezennou ar societe ha lezennou ar bed.\nAn den vertusus ha fur ne anaves qiziou ar bed nemet evit ho c’hombatti.\nEvit ar c’hustumou e toues an dud, eur c’hristen mad a observ anezo, pa n’o deveus netra gontrol da lezennou Doue.\nTor a rafet d’ar vertus eus an devotion, ma revusfet pep divertissamant. An dra-se a ve creat ar greden faus pehini a ra da lod sonjal penaus ar vertus hac ar religion a rent an den gouës.\nNan, ar guir devotion ne rent den gouës na ridicul.\nGallout a rêr, eb cessi da veza devot, en em gonformi d’an usachou convenabl. Mæs ar guir religion, dre ar fin pehini a bropos, hac ar ræson pehini he c’hundu, a rent meritabl dirac Doue an traou indifferant enno o-unan.\nN’en em roit jamæs da un divertissamant, peguen dibec’h benac e ve ; na rit nemet en em bresta da-se, evel un den pehini a brest arc’hant evit e gaout adarre.\nEvit evita, en divertissamanchou pere a ro convenabl da guemeret, un dissipation re vras, ho pet sourci da zigass alies en ho memor ar sonch eus a bresanç Doue.\nEn em gomportit gant ar vodesti hac ar brudanç pere ho pefe, ma ve Jesus ha Mari assembles ganeoc’h.\nAdtapet diwar « https://br.wikisource.org/w/index.php?title=Eil_levr_-_Chap._XXVIII.&oldid=113274 »\nKemm diwezhañ d'an 1 Gen 2018 da 23:28\nKemmoù diwezhañ degaset d'ar bajenn-mañ d'an 1 Gen 2018, da 23:28.


gwelloc'h - Wikeriadur\nSavet gant an anv-gwan gwell hag an dibenn-ger -oc'h.\nDerez-uheloc'h an anv-gwan mat.\nBezañ gwelloc'h (tra).\nGwelloc’h rouesoc’h evit stankoc’h pa vez hadet kerc’h lec’h e vez temz en douar, — (Jules Gros, Le trésor du breton parlé Deuxième Partie, 1970, p. 203.)\nBremañ e vezer bevet kalz gwelloc‘h evit gwechall, — (Jules Gros, Le trésor du breton parlé Deuxième Partie, 1970, p. 203.)\nAl laezh-kezeg zo kalz gwelloc‘h evit al laezh-saout, — (Jules Gros, Le trésor du breton parlé Deuxième Partie, 1970, p. 203.)\nGoud ouzoud petra a ra tan gwelloc'h evid fao glaz ? - Hini sec'h. — (Jules Gros, Le trésor du breton parlé Troisième Partie, 1974, p. 332.)\nPetra a zo gwelloc'h evid sukr war an douar? Teil — (Jules Gros, Le trésor du breton parlé Troisième Partie, 1974, p. 333.)\nbezañ gwelloc'h (ober)\n— Guelloc'h eo tomma ar c'horf gand banneou leun ar c'hof, eged ne d-eo gand tomder an tan, n'euz forz pegen tomm e c'helfe beza, rak nao blavez kraza a ia gand eur sourrad avel. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 280.)\nGwelloc’h distreiñ diwar hanter hent evit ober gwall veaj, Kr. — (Jules Gros, Le trésor du breton parlé Deuxième Partie, 1970, p. 203.)\nober tra pe dra gwelloc'h (deskiñ, gouzout, labourat, ... )\nSane. — Gant ar c'hoz alvokad daonet-se a dle dont hirio eus a Gemper e teskin gwelloc'h, a gav d'eoc'h ? [...]. — (Yann-Vari Perrot, An Aotrou Kerlaban Pez farsus e 3 Arvest, Brest, 1922, p. 4.)\nKenta medesin. — Ni a oar gwelloc'h egedoc'h, 'michans, p'eo gwir ez omp medesined dre hor micher. — (Yann-Vari Perrot, An Aotrou Kerlaban Pez farsus e 3 Arvest, Brest, 1922, p. 22.)\nMe 'm-bije greet al labour gwelloh evid evel-se. — (Jules Gros, Le trésor du breton parlé Première Partie, 1966, p. 29.)\nMe oar ze gwelloh evidout te. — (Jules Gros, Le trésor du breton parlé Deuxième Partie, 1970, p. 203.)\nbezañ gwelloc’h da ober udb\nda welout eget da gaout\nDa chevra eo gwelloc’h an nevezioù-mañ, — (Jules Gros, Le trésor du breton parlé Première Partie, 1966, p. 120.)\nMe a zo gwelloc’h da zebriñ evit da labourat, — (Jules Gros, Le trésor du breton parlé Deuxième Partie, 1970, p. 203.)\nGwelloc’h int da gaout eget da dremen, mieux à avoir (vaut les avoir) que de s’en passer, — (Jules Gros, Le trésor du breton parlé Première Partie, 1966, p. 90.)\nbezañ gwelloc'h da unan bennak ober un dra\nnetra gwelloc'h, netra welloc'h\nDouget eur d'ober gant welloc'h en Bro-Dreger :\n— Ne c'houlennan ket welloc'h, a lâras Charlez. — (Fañch an Uhel, Kontadennoù ar Bobl/1, Al Liamm, 1984, p. 65.)\nMa vijen bet un tu war-dro ivez, am bije koaniet un tammig welloc'h evit n'am eus graet, pa n'am eus bet nemet avaloù-douar gant avaloù-douar ! — (Fañch an Uhel, Kontadennoù ar Bobl/2, Al Liamm, 1985, p. 74.)\n— Ne c'houlennan ket welloc'h ma zad. — (Fañch an Uhel, Kontadennoù ar Bobl/3, Al Liamm, 1988, p. 55.)\n— [...], ha c'hoazh ne gave ket ar vicher mat-kaer, pa eo gwir e voe welloc'h gantañ bezañ laket en ur groaz, e benn d'an traoñ. — (Fañch an Uhel, Kontadennoù ar Bobl/4, Al Liamm, 1989, p. 55.)\nBrezoneg mad a zo gwelloc'h evid galleg fall. — (Jules Gros, Le trésor du breton parlé Troisième Partie, 1974, p. 319.)\nDebrit hag evit ha grit chér vad, gwelloc'h eo kalon evid mad. — (Jules Gros, Le trésor du breton parlé Troisième Partie, 1974, p. 309.)\nGoulou a zo gwelloc'h evid daoulagad. — (Jules Gros, Le trésor du breton parlé Troisième Partie, 1974, p. 321.)\nGwelloc'h eo ar sourpren evid ar sorc'henn. — (Jules Gros, Le trésor du breton parlé Troisième Partie, 1974, p. 320.)\nGwelloc'h eo bevañ diw vuoc'h gand boued teir evid ma'z eo bevañ teir buoc'h gand boued diw. — (Jules Gros, Le trésor du breton parlé Troisième Partie, 1974, p. 304.)\nGwelloc'h eo bezañ kiger evid bezañ leue. — (Jules Gros, Le trésor du breton parlé Troisième Partie, 1974, p. 304.)\nGwelloc'h eo blesañ daou evid lazañ unan. — (Jules Gros, Le trésor du breton parlé Troisième Partie, 1974, p. 320.)\nGwelloc'h eo boued da venel evid kof da freuzañ. — (Jules Gros, Le trésor du breton parlé Troisième Partie, 1974, p. 308.)\nGwelloc'h eo c'hwez mad (c'hwez vad) evid trouz arc'hant. — (Jules Gros, Le trésor du breton parlé Troisième Partie, 1974, p. 308.)\nGwelloc'h eo da un den lipad e leue evid sevel ur goz vuoc'h euz an toufle. — (Jules Gros, Le trésor du breton parlé Troisième Partie, 1974, p. 304.)\nGwelloc'h eo ijin evid kabasite. — (Jules Gros, Le trésor du breton parlé Troisième Partie, 1974, p. 320.)\nGwelloc'h eo kaoud grasou mad ur c'hanaill evid e fachiri. — (Jules Gros, Le trésor du breton parlé Troisième Partie, 1974, p. 316.)\nGwelloc'h eo kof da freuzañ evid boued da venel. — (Jules Gros, Le trésor du breton parlé Troisième Partie, 1974, p. 308.)\nGwelloc'h eo madelez evid braventez. — (Jules Gros, Le trésor du breton parlé Troisième Partie, 1974, p. 311.)\nGwelloc'h eo plantañ beterabez eisteiz a-raog gouel Yann evid eisteiz goude. — (Jules Gros, Le trésor du breton parlé Troisième Partie, 1974, p. 324.)\nGwelloc'h eo plegañ evid terriñ. — (Jules Gros, Le trésor du breton parlé Troisième Partie, 1974, p. 321.)\nGwelloc'h eo un ti mad evid kalz a barkou. — (Jules Gros, Le trésor du breton parlé Troisième Partie, 1974, p. 307.)\nGwelloc'h eo ur gwaz garo evid ur gwaz maro. — (Jules Gros, Le trésor du breton parlé Troisième Partie, 1974, p. 312.)\nMoged tomm a zo gwelloc'h evit avel yen. — (Jules Gros, Le trésor du breton parlé Deuxième Partie, 1970, p. 357.), — (Jules Gros, Le trésor du breton parlé Troisième Partie, 1974, p. 307.)\nSantez Barba a lavare e oa gwelloc'h ganti Komandiñ ar c'hurunou evid komandiñ merc'hed. — (Jules Gros, Le trésor du breton parlé Troisième Partie, 1974, p. 311.)\nSkïant-prenañ (Skïant-prenet) a zo gwelloc'h evid hini naturel. — (Jules Gros, Le trésor du breton parlé Troisième Partie, 1974, p. 320.)\nUr c'homander mad a zo gwelloc'h evid daou labourer. — (Jules Gros, Le trésor du breton parlé Troisième Partie, 1974, p. 302.)\nAdtapet diwar « https://br.wiktionary.org/w/index.php?title=gwelloc%27h&oldid=285705 »\nKemmoù diwezhañ degaset d'ar bajenn-mañ d'an 1 Gou 2019, da 17:19.


Karront Sant-Jakez – Page 21 – Radio Kerne\nAr sizhun baseet ‘oamp diskennet war-c’horre Merc’her asambles gant Dominique Merrien. Chom a raimp war e gorre un tammig bihan c’hoazh, evit safaret deoc’h deus ar soñtoù a zo bet kaset da ziskoachañ ar blanedenn-mañ.\nRe domm eo an amzer war-c’horre an Heol, setu hon eus kavet gwelloc’h mont da Verc’her ! Afin, uhel-mat eo an tempradur war e gorre ivez memestra … Ne vefemp ket evit beviñ warnañ, nann ! Dominique Merrien a zo ‘vont da lâret deomp penaos emañ an traoù war-c’horre pladenn gentañ sistem an Heol !\nAn Heol (3/3)\nAr sizhun baseet ‘oa lâret deoc’h gant Dominique Merrien lar zo meur a wiskad-gaz war-c’horre an Heol, e-giz ar fotosferenn, ar gromosferen pe c’hoazh ar gurunenn diabarzh. Deomp pelloc’h c’hoazh, traoù all a zo da lâret !\nAn Heol (2/3)\nAn Heol a zo ur steredenn, tout an dud a oar an dra-se ! Penaos ‘ya en-dro ? Ha petra zo ‘barzh ? Pegen tomm eo e-kreiz ha war-c’horre ? Dominique Merrien a zo deus mikro Benjamin Bouard en-dro.


C’hwehved sizunvez war ar bloaz C - Le Diocèse de Quimper et Léon\nAccueil - C’hwehved sizunvez war ar bloaz C\nC’hwehved sizunvez war ar bloaz C\nEuz an 13 d’an 19 a viz C’hwevrer 2022\nLun 14 a viz C’hwevrer Sant Kiril, manah, ha Sant Metod, eskob,\nkenbatroned Europa. Gouel\n1 Goude beza dibabet daouzeg ha tri-ugent euz e ziskibien, e kasas Jezuz anezo, daou-ha-daou, en e-raog, da vond e kement kêr hag e kement leh m’e-noa e-unan da vond.\n2 Hag e lavaras dezo :\n— 3 « It en hent ! Setu ma kasan ahanoh evel deñved e-touez bleizi. 4 Na gasit ganeoh na yalh, na sah, na boutou.\nNa jomit ket en hent da gonta ar gaoz gand dén e-béd. 5 E kement ti ma ’z eot ennañ, lavarit da genta : « Peoh d’an ti-mañ ! » 6 Ma ’z eus eno eun dén a beoh, e tiskenno ho peoh warnañ. Ma n’eus ket, e teuio deoh en-dro.\n7 « Chomit er memez ti, o trebi hag oh eva euz ar péz a vo kinniget deoh, rag gounid a ra al labourer e zevez. Arabad deoh mond euz eun ti d’eun all.\n8 « E kement kêr ma ’z eot, hag ho-po enni digemer vad, debrit ar péz a vo kinniget deoh, 9 roit ar pare d’ar re glañv a vo eno, ha lavarit d’an dud : « Tosteet eo ouzoh Rouantèlèz Doue ».\n34 Gervel a reas Jezuz an dud hag e ziskibien da zond d’e gaoud, hag e lavaras dezo :\n— « M’e-neus c’hoant unan bennag dond war va lerh, dezañ trei kein dezañ e-unan, kemer e groaz ha dond d’am heul. 35 Rag an neb a fell dezañ savetei e vuhez, a gollo anezi ; med an neb a gollo e vuhez abalamour din ha d’an Aviel, a zaveteio anezi.\n36 Petra a dalv d’an dén gounid ar béd a-béz diwar goust e vuhez ? 37 Petra a hellfe rei eun dén e-skoaz e vuhez ? 38 Rag m’e-neus unan bennag méz ahanon hag euz va homzou, e-touez ar rummad-mañ a dud avoultrer ha peher, e-no méz ive Mab an Dén anezañ, pa zeuio e gloar e Dad gand an êlez santel ».\n9. 1 Hag e lavare dezo :\n— « E gwirionez e lavaran deoh : e-touez an dud a zo amañ, ez eus lod ha ne varvint ket a-raog beza gwelet Rouantèlèz Doue o tond gand galloud ».


An Novomax - Polarité[s] - Kemper (BR)\nDegemer Bevañ e Kemper Sevenadur C’hoariva, sonerezh, dañs An Novomax - Polarité[s]\nAn Novomax zo ul lec’h gouestlet d’ar seniñ ha d’ar skignañ sonerezh. Er Pol sevenadurel Max Jacob emañ ha meret e vez gant ar gevredigezh « Les Polarité[s] » . He c’hefridi eo harpañ ar sonerien (amatourien pe tud a vicher) tro-dro d’un raktres arzel ha sevenadurel en ur ginnig dezho servijoù a bep seurt kenaozet e 4 gennad :\nambroug arzel : pleustriñ hag enrollañ (3 studio);\nstummerezh hag obererezh sevenadurel : kentelioù gitar, kan, gitar-boud, toumperezh, sonerezh ameilet dre urzhiataer (SAU), oberennoù er skolioù;\ntitouriñ ha harpañ ar redoù-micher : titouroù war ar gwir (gwirioù oberour, produiñ leurenn / pladennoù…), dalc’had teulioù, harpañ raktresoù (klask arc’hant, empennañ grafek, heuliañ ar sevel pladennoù, web…);\nskignañ : koulzad sonadegoù en Novomax, Gouel ar sonerezh…\nEn Novomax ez eus pemp studio pleustriñ hag enrollañ, teir sal-gelenn, ur sal evit ar skol sonerezh ha teatr hag ar C’hlub, ur sal sonadeg kemm-digemm ma c’haller degemer etre 100 ha 390 den.\nEn adraoñ e c’hall ar C’hlub degemer lazioù evit pleustriñ hag arvestoù ha sonadegoù bihan digor d’an dud. Salioù melestradurel ar gevredigezh « Les Polarités », pol-departamant ar sonerezh a vremañ, zo e-barzh an ti-se ivez abaoe miz Gwengolo.\nTalbenn an Novomax zo gwerennoù outañ ha digor eo war an diavez. En un hall bras plijus e vez degemeret an annezidi. Ar savadur zo eeun ha leun a ster war un dro gant e wiskad koad kistin, emañ gant ar c’hoariva Max Jacob. Mat-kaer eo ar c’hleved ennañ. Bastañ a ra, a-hend-all, d’al live perzhioù SIB (savadur izel e veveziñ)\nStudioioù : a Lun da Yaou eus 2e da hanternoz ha da Wener ha da Sadorn eus 2e gm da 1e vintin, da Sul eus 2e da 10e\nMelestradurezh : a Lun da Wener, eus 10e da 12e hag eus 2e da 6e.\nSkoazellet e vez ar Gevredigezh « Polarité[s] » gant kêr Gemper, Kuzul-departamant Penn-ar-Bed ha Rannvro Breizh.\n2 bis boulouard Dupleix - 29000 Kemper\nMirout studioioù 02 98 90 28 42\nPgz melestradurezh 02 98 53 14 55


Job Jaffre - Wikipedia\n(Adkaset eus Job Jaffré)\nJob Jaffre d'an 28 a viz C'hwevrer 1942\nJos Pempoull, Mabedad\ne Berne, e Breizh\ne Alre, e Breizh\nJoseph-Marie Jaffré, lesanvet Job Jaffre, pe c'hoazh Jos Pempoull, ganet e 1906 e Berne ha marvet e 1986 en Alre, Mabedad e anv-pluenn, zo ur c'hazetenner breizhat hag ur skrivagner brezhonek hag en deus skrivet e-barzh L'Heure Bretonne ha La Liberté du Morbihan.\n5 Tro-dro da Job Jaffre\n7 Lec'hiennoù diavaez\nD'ar 6 a viz Mae 1906 e voe ganet Job Jaffre en un tiegezh labourerien-douar, en ur gêriadenn anvet Manepil e kumun Berne, war lez lenn ar Pont-Kalleg. Bet eo er skol e Karnasen a-raok bezañ bet kaset da Redon da skol Sant-Salver gant person ar barrez. Eno e lennas ul levr nevez embannet anvet Ar en Deulin gant Yann-Bêr Kalloc'h. Un dizoloadenn e voe ar skrid-se evitañ.\nDa 16 vloaz e krogas Job Jaffre da genlabourat gant Loeiz Herrieu er gelaouenn Dihunamb. Dianav e oa e anv-pluenn d'ar mare-se gant an dud.\nMont a reas da skolaer e skol Kernaskledenn a-raok mont d'an arme. goude e labouras e korn Pariz.\nE 1931 e tistroas da Vreizh, d'an Oriant, da labourat er gazetenn bemdeziek Le Nouvelliste du Morbihan, rak asantet en doa bezañ penn-skrivagner ar gazetenn.\nStrollad Broadel BreizhAozañ\nEzel eo bet eus Strollad Broadel Breizh. E miz Kerzu 1940 ez eas kuit eus ar gazetenn Le Nouvelliste du Morbihan, rak asantet en doa bezañ penn-skrivagner ar gazetenn genlabourerezhour L'Heure Bretonne.\nRebechet e vez dezhañ un nebeud frazennoù vil en dije bet skrivet er gazetenn-se, evel À la porte les Juifs & les enjuivés, a embannas d'an deiz goude skrapadeg ar Vel' d'Hiv a c'hoarvezas d'ar 16 ha d'ar 17 a viz Gouere 1942, hag eñ rener L'Heure Bretonne.\nGoude-se e voe kelaouenner er gazetenn La Liberté du Morbihan ma tifennas sevenadur Breizh.\nE dibenn ar brezel e voe toullbac'het e-pad 14 mizvezh ha leusket da vont da Nedeleg 1945 rak ne oa netra da damall dezhañ.\nKazetenner e voe adarre e 1955 e La Liberté du Morbihan, ma voe lakaet da aozañ pennadoù evit bro an Alre. Betek 1973 e chomas kazetenner eno. Goude, pa oa war e leve-gozhni, e kenlabouras gant kelaouennoù brezhoneg Bro-Wened, gant Diwan, Dastum ha kalz a gevredigezhioù all. Bep Gwener e skrivas e bennad Etrezomp e brezhoneg betek e varv.\nEmbannet eo bet an dastumadenn glok eus skridoù Job Jaffre er gazetenn La Liberté du Morbihan gant Daniel Doujet, Adkavout a reer Job Jaffre evel skidaozer er gelaouenn Breizh war ul luc'hskeudenn bet embannet e 1979.\nD'an 12 a viz Meurzh 1986 e varvas Job Jaffre en Alre.\nYann ar Baluc'henn. Kempennet gant Daniel Doujet. Dastum 1986\nEtrezomp e brezhoneg, dastumad pennadoù tennet eus La Liberté du Morbihan, kempennet evit an embann gant Daniel Doujet, hag embannet gant Emglev Bro an Oriant:\nEtrezomp e brezhoneg 1980-1981 (2008)\nEtrezomp e brezhoneg 1982-1983 (2009)\nEtrezomp e brezhoneg 1974-1975 (2010), anezhañ adembannadur ar pennadoù a gaver e Yann ar Baluc'henn (evit an darn vrasañ)\nEtrezomp e brezhoneg 1976-1977 (2011) (gant Pierre Le Sausse)\nEtrezomp e brezhoneg 1978-1979 (2013) (gant Pierre Le Sausse)\nPennadoù e Dihunamb war-dro 1922\nPetrol e Bro-Gwened 35/1940/3<=>Pardon chapel ar c'hoad 141/1943/6 e L'Heure Bretonne.\nC'hoarioù goañv 112/1943/2<=> Skouer an Ao. Kotonneg 135/1943/1-2, en Arvor\nDiaoul Nignol 4-5/1945/14<=> Un deiz e vo, en Avel\nLoeiz Herrieu en dihuner 26-27/1953/4<=>De hortoz kementrall 45/1958/3 e Bro Guéned\nAogust Brizeug marv div wezh 40/1953/59<=>Mar dit da jiboes : ur sant n'eo ket ur c'had 46/1954/56, Al Liamm\nAvanked koad Pont Kalleg 75/1954/11<=>Xavier de Langlais : A Roahon de Sarhau 205/1975/30, e Bleuñ Brug\nMorholou miz Meurzh 07.03.1986, La Liberté du Morbihan.\nEr bed endro dem 2/1981/1<=>En tad koh hag en tele 18/1985/8, en Doéré\nBreizh hor bro (gant skoazell Charlez ar Gall). 1955. Adembannet e 2005. Diwar-benn ar sevenadur e Breizh, Emb. Skol Vreizh. Dindan renerez Polig Monjarret, ez eo bet savet al levrig-mañ gant Charles ar Gall ha Job Jaffre, evit reiñ un tamm deskamant war danvez Breizh da izili ar c'helc'hioù keltiek hag ar bagadoù.\nSecrets et Mystères de nos Kêr, Dalc'homp Soñj.\nTro-dro da Job JaffreAozañ\nUn hentig a zo e kêr an Oriant anvet "Chemin Job Jaffré".\nKenavo Job, Job Jaffré en des hon huteit, pajennoù 1 ha 4-6, An Doéré, Dastumadenn é Brehoneg Bro Gwéned, Niverenn 20, Neué-Amzer 1986, ISSN: 0750-3326.\nJob Jaffre war lec'hienn ar BNF\nJob Jaffre war lec'hienn Kernascleden\n↑ 29/09/2013 Lec'hienn Ouest-France Kronikennoù Job Jaffre a zo bet embannet.\n↑ 20/10/2009 Lec'hienn Le Telegramme: Daniel Doujet. Gantañ e advev oberenn Job Jaffre.\nAdtapet diwar « https://br.wikipedia.org/w/index.php?title=Job_Jaffre&oldid=1986905 »\nKemm diwezhañ d'an 20 Ebr 2022 da 16:23\nKemmoù diwezhañ degaset d'ar bajenn-mañ d'an 20 Ebr 2022, da 16:23.


bezañ en arvar - Wikeriadur\nbezañ en arvar\nDiwar ar verb bezañ, an araogenn mesket en hag an anv-kadarn arvar.\nbezañ en arvar /Distagadur ?/\nBezañ hep gouzout mat, resis (un dra bennak)\nBezañ en arvar diwar-benn un dra bennak : chom hep gouzout .\ngalleg : être dans le doute (fr) , être dans l'incertitude (fr)\nBezañ e dañjer\n− [...]. Filch ne sikouro ket ac'hanomp, goude ma vefe e vuhez-eñ en arvar, [...]. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 255.)\nBezañ e dañjer d'ober un dra bennak\nTanet em eus ma butunenn ziwezhañ daoust m'emaomp en arvar da vougañ gant moged ar pakad a zo aet endeo. — (Mich Beyer, Seizh Devezh Warn-ugent, An Alarc'h Embannadurioù, 2006, p. 15.)\ngalleg : être en danger (fr) (de)\nAdtapet diwar « https://br.wiktionary.org/w/index.php?title=bezañ_en_arvar&oldid=298702 »\nKemmoù diwezhañ degaset d'ar bajenn-mañ d'an 18 Mae 2020, da 15:39.


Kemmadur (yezhoniezh) - Wikipedia\nMarteze emaoc'h o klask ar pennad kemmadur.\nEr yezhoniezh e vez implijet an termen kemmadur (saoz.: consonant mutation) war dachennoù ar fonologiezh hag ar vorfologiezh evit komz eus ar fed ma c'hell ur gensonenn kemmañ hervez reolennoù morfologel ha/pe kevreadurezhel resis.\nBez' e c'hell bezañ skrivet pe get hervez reolennoù reizhskrivañ pep yezh. A-wezhioù e talvez da roudoù diorroadur ar yezh hepmuiken evel e saozneg, met alies a-walc'h en deus ar c'hemmadur un arc'wel yezhadurel evel e brezhoneg.\nDaoust ha ma vez brudet-meur ar yezhoù keltiek abalamour ma reont gant kemmadurioù, e vez kavet kemmadurioù a bep seurt e meur a familh yezh all dre ar bed, da skouer:\nanvet "rendaku": implijet gant gerioù kevrennek, d.s.\nnigiri + sushi → nigirizushi ("gwaskañ" + "sushi")\nYezhoù aostronezek, d.s. indonezeg-malayeg:\nkemmañ a ra kelf ur verb ma vez staget outañ ar rakger meN-, d.s.\ngaruk → menggaruk ("skrabañ")\nYezhoù outoek-aztekek, d.s. paiouteg ar su\nkemmañ a ra stumm al lostger -pi hervez rummad an anv-kadarn ma vez staget outañ: -pi appears in different forms, according to which noun stem it is suffixed to:\nYezhoù nigerek-kongoek, d.s. fouleg\nKemmañ a ra ar stumm c'helfoù hervez ar rumamdoù, da skouer:\nrim- ("paotr dieub") → [rimɓe] (rummad 2), dimo (rummad 1), ndimon (rummad 6)\n[ɣim-] ("den") → [ɣimɓe] (rummad 2), gimɗo (rummad 1), ŋgimkon (rummad 6)\nYezhoù nilotek, d.s. dolouoeg:\ngɔt ("tosenn") (absolutivel) → god (relativel)\ntʃogo ("askorn") (absolutivel) → tʃok (relativel)\nYezhoù germanek, d.s. saozneg:\nlife ("buhez") - live (bevañ")\nbrea[θ] ("anal") - brea[ð]e ("analañ")\nYezhoù semitek, d.s. hebraeg a-vremañ:\n[katav] ("bez' e skrivas (eñ)"), [jixtov] ("bez' e skrivo" (eñ)")\nYezhoù slavek, d.s. ruseg:\nтихий ("sioul") → тише ("siouloc'h")\n1 Kemmadurioù er yezhoù keltiek\n2 Kemmadur ha sandhi\nKemmadurioù er yezhoù keltiekAozañ\nImplijet e vez kemmadurioù gant an holl yezhoù keltiek ha daoust ha ma ne glot ket pep kemmadur resis nag implij pep kemmadur etre an eil yezh hag eben dre vras, e talvez ar blotadur da verkañ an anvioù benel en unander goude ur ger-mell pe c'hoazh an anvioù-gwan goude seurt anvioù ha kemmañ a ra an anvioù da heul an anvioù-gwan perc'hennañ dre vras ivez, da skouer:\ngwreg bean gwraig\nbras mór mawr\nar wreg vras an bhean mhór y wraig fawr\nkazh cat cath\ne gazh a chat ei gath\nhe c'hazh a cat ei chath\no c'hazh a gcat eu cath\nDaoust ha ma reer "kemmadur dre c'hwezhañ" eus ar c'hemmadur k → c'h e meur a yezh keltiek hervez an hengoun, en o zouez ar brezhoneg, e ranker anzav n'en deus e gwirionez ar c'hemamdur-se liamm ebet gant ar pezh ma reer "c'hwezhadur outañ war dachenn ar yezhoniezh ha disheñvel eo ster an termenoù kaletadur ha blotadur hervez ma vezont implijet gant ar yezhoniezh diouzh an termenoù kengounel kemmadur dre galetaat ha kemmadur dre vlotaat.\nKemmadur ha sandhiAozañ\nDisheñvel eo ar c'hemmadurioù diouzh ar sandhi rak keit ha ma tenn ar c'hemmadurioù da yezhadur ur yezh (da lâret eo d'ar vorfologiezh ha/pe d'ar gevreadurezh) e tenn ar sandhi d'ar fonologiezh nemetken hep arc'hwel yezhadurel ebet.\nKemmadur ha plijadur, Mark Kerrain, Sav-Heol, 28 p.\nAdtapet diwar « https://br.wikipedia.org/w/index.php?title=Kemmadur_(yezhoniezh)&oldid=1778379 »\nDernière modification le 24 Kzu 2017, à 13:30\nKemmoù diwezhañ degaset d'ar bajenn-mañ d'an 24 Kzu 2017, da 13:30.


Tour-tan Enez Vreac'h - Wikipedia\nTour-tan Enez Vreac'h\nLec'hiadur 48° 36 '53" N - 4° 34' 33" W\nSavet e 1845\nUhelder 14,7 m\nHed-gwel 7 mil mor\nGouloù 3 sklaeriad ruz bep 7 eilenn\nAnnezet n'eo ket\nTour-tan Enez Vreac'h zo un tour-tan savet war Enez Vreac'h dirak aod Lilia, e Plougerne.\nD'an dazre e c'haller mont war droad d'an enezenn, adalek Sant-Kava. Savet e oa bet an tour-tan e 1845, ha 14,7 metr uhelder zo dezhañ. Savet e voe gant greunit, un ti bihan zo harp outañ hag un tammig liorzh tro-dro. Talvezout a rae an ti-se gwechall da lojañ gwarded an tour-tan.\nTour-tan Enez Vreac'h a dalvez da verkañ genoù an Aber-Ac'h, enni ur porzh-mor hag a veze darempred stank gwechall.\nAbaoe 1994, pa voe emgefreekaet an tour-tan, n'eus mui gward ebet ennañ. Bremañ e vez roet buhez d'al lec'h gant ur gevredigezh eus bro an aberioù hag a ginnig diskouezadegoù hag abadennnoù a bep seurt ennañ. Abaoe 2006 e c'haller mont da welet al lec'h, d'an eurioù ma c'haller mont d'an enezenn, da lavaret eo pa vez izel ar mor.\nAdtapet diwar « https://br.wikipedia.org/w/index.php?title=Tour-tan_Enez_Vreac%27h&oldid=1843028 »\nKemmoù diwezhañ degaset d'ar bajenn-mañ d'an 2 Eos 2019, da 11:47.


Emgann Natanleag - Wikipedia\ntrec'h ar Gewissae\nCaer Gwynntguig Gewissae\nNudd† Cerdic Wessex <br\_> Cynric Wessex\nHervez ar c'hronik angl-ha-saoz e vije bet trec'h Cerdic eus Wessex, na oa anezhañ nemet ur penn-brezel d'ar mare-se, war ur roue brezhon, Natanleod e anv, tost d'al lec'h a zo kêriadenn Netley hiziv. 5000 a dud en defe lazhet.\nAmañ e lazhas Cerdic ha Cynric ur roue brezhon, Natanleod e anv, ha V mil a dud gantañ. Goude-se e voe anvet Natanleod al lec'h-se betek Cerdicesford\nAbegoù zo da ziskrediñ ar c'hronik, avat.\nAr sifroù roet gantañ a zo faltazius. 5000 a dud a vefe un arme divent evit ar mare-hont. En emgann Hastings n'en doa Harold Godwinson, roue Bro-Saoz a-bezh, nemet 7000 - 8000 a dud.\nDiwar anv lec'h an emgann e voe anvet ar roue brezhon faezhet. "Lec'h Gleb" a dalvez Natanleag.\nPenn ar Saozon, Cerdic, en deus un anv brezhon. Diaes eo neuze krediñ ar c'hronik angl-ha-saoz pa lâr e oa penn ur strollad Saozon o paouez dilestriñ e Hampshire.\nHervez Gweltaz e oa echu ar brezelioù gant ar Saozon e derou ar VIvet kantved, ar pezh ne glot ket mat gant al listenn a drec'hioù roet gant ar c'hronik angl-ha-saoz.\nNe dalvez ket an traoù-se ne oa ket bet eus un emgann e Natanleag met un darvoud lec'hel e voe moarvat. Enebiñ a reas, war a seblant, ur penn-brezel brezhon eus rannvro Southampton, Cerdic, ouzh unan eus e amezeien, Nudd e anv. Kemmesket gant soudarded saoz e oa lu Cerdic, moarvat, ha saoznekaet e voe ar rouantelezh a savas.\nMoarvat ne voe ket kavet pouezus emgann Natanleag gant kempredidi Cerdic. En aotren a reas da sevel ur riez vihan hag a yelo da Wessex, avat. Ur pouez istorel bras a voe gantañ zoken ma voe dister e efedoù diouzhtu.\nLec'hiadur an emgann war Google Maps\nAdtapet diwar « https://br.wikipedia.org/w/index.php?title=Emgann_Natanleag&oldid=1861134 »


Aviel Jezuz-Krist hervez sant Yann - Diocèse de Quimper\nAviel Jezuz-Krist hervez sant Yann\nAn oll bajennou\n1 Pa ouezas Jezuz o-doa ar Farizianed klevet e houneze hag e vadeze muioh a ziskibien eged Yann, — 2 e gwirionez, Jezuz ne vadeze ket, med e ziskibien —, 3 e kuiteas Bro-Judea, hag e tistroas da Vro-Halilea. 4 Hag e ranke treuzi Bro-Zamaria.\n5 Digouezoud a reas en eur gêr euz Bro-Zamaria, anvet Sikar, damdost d’an douarou bet roet gand Jakob da Jozef e vab. Puñs Jakob a oa eno.\n6 Eet skuiz gand an hent, ez eas Jezuz da azeza war bord ar puñs. War-dro ar c’hwehved eur e oa.\n7 Dond a reas eur vaouez euz tud Bro-Zamaria da gerhad dour.\nJezuz a lavaras dezi :\n— « Ro din da eva ! »\n8 Rag e ziskibien a oa eet e kêr da brena peadra da zebri.\n9 Ar Zamaritanez a lavaras dezañ :\n— « Petra ! Te, eur Juzeo, a houlenn da eva diganin-me, eur Zamaritanez ? » .\nN’eus ket a zarempred etre ar Juzevien ha tud Bro-Zamaria.\n10 Jezuz a respontas dezi :\n— « Ma ’h anavezfes donezon Doue,\nha ma ouezfes piou a zo o lavared dit :\n« Ro din da eva »,\nTe eo a houlennfe digantañ,\nhag eñ a rofe dit dour beo » .\n11 Ar vaouez a lavaras dezañ :\n— « Aotrou, n’az-peus netra evid tenna dour hag eo don ar puñs. Euz peleh eta az-pevez an dour beo-ze ?\n12 « Ha brasoh e vefes eged on Tad Jakob e-neus roet deom ar puñs-mañ, hag e-neus bet evet dour anezañ, eñ, e vugale hag e loened ? »\n13 Jezuz ar respontas dezi :\n— « An neb a év euz an dour a zo amañ\ne-no sehed c’hoaz ;\n14 An neb, a-vad, a evo\neuz an dour a roin dezañ\nn’e-no ket sehed biken mui\nhag an dour a roin dezañ\na zeuio da veza ennañ\neur stivell hag a darzo\ne buez peurbaduz ».\n15 Ar vaouez a lavaras dezañ :\n— « Aotrou, ro din euz an dour-ze da eva, ma n’am-bo mui sehed, ha ma n’am-bo ket ezomm da zond amañ da gerhad dour ».\n16 Jezuz a lavaras dezi :\n— « Kerz da helver da bried, ha deus en-dro ».\n17 Ar vaouez a respontas :\n— « N’am-eus pried e-béd ».\n18 — « Gwir a lavarez, eme Jezuz, n’az-peus pried e-béd, rag pemp gwaz az-peus bet, hag an hini a zo ganit bremañ, n’eo ket da bried. Aze az-peus lavaret ar wirionez ».\n19 Ar vaouez a lavaras dezañ :\n— « Aotrou, gweled a ran ez out eur profet. On Tadou o-deus adoret Doue war ar menez-mañ, 20 Ha c’hwi a lavar eo da Jeruzalem eo mond da adori ».\n21 Jezuz a lavaras dezi :\n— « Dond a ra an eur\nha ma ne vo na war ar menez-mañ,\nnag e Jeruzalem\nho-po da adori an Tad.\n22 « C’hwi a ador ar pez n’anavezit ket,\nha ni ar pez a anavezom ;\nrag euz ar Juzevien eo e teu ar zilvidigez.\n23 « Med dond a ra an eur\n— ha bremañ eo —\nma vo an dud a wir relijion\noh adori an Tad a spered hag e gwirionez.\nAr seurt tud-se eo a glask an Tad d’e adori.\n24 « Spered eo Doue,\nhag an dud a ’fell dezo e adori\na dle henn ober e spered hag e gwirionez ».\n25 Ar vaouez a lavaras dezañ :\n— « Gouzoud a ran ez eus eur Mesiaz o tond, da lavared eo ar Hrist ; hennez pa vo deuet a zesko deom pep tra ».\n26 — « Me eo, eme Jezuz,\nme hag a gomz ganit ».\n27 Ha d’an ampoent e tigouezas e ziskibien. Souezet e oent o veza ma komze gand eur vaouez. Koulskoude, hini e-béd ne lavaras dezañ : « Petra emaout o klask ? », pe : « Perag emaout o komz ganti ? »\n28 Ar vaouez, neuze, a lezas aze he fod dour, hag a yeas e kêr da lavared d’an dud :\n29 — « Deuit da weled eun dén, hag e-neus lavaret din kement am-eus greet. Ha ne vefe ket eñ ar Hrist ? »\n30 Hag an dud dond er-mêz euz kêr da gavoud Jezuz.\n31 E-keid-se, an diskibien a bede Jezuz :\n— « Mestr, emezo, deus da zebri ».\n32 Med eñ a respontas :\n— « Me am-eus da zebri eur bevañs ha ne anavezit ket ».\n33 An diskibien neuze a lavaras kenetrezo :\n— « Ha bet e vije unan bennag o tigas dezañ da zebri ? »\n34 Jezuz a lavaras dezo :\n— « Setu amañ va bevañs :\nOber bolontez an hini\ne-neus va digaset er béd,\nha kas da benn e labour.\n35 « Ha ne lavarit-hu ket :\n« Pevar miz c’hoaz hag e vo an eost ? »\nSetu e lavaran deoh :\n« Savit ho taoulagad ha gwelit ar mêziou\npenaoz int gwenn dija evid an eost ».\n36 « An eoster a reseo e hopr\nhag a zastum frouez\nevid ar vuez peurbaduz,\ne seurt ma ’z eo laouen\nkoulz an hader hag an eoster.\n37 « Amañ a teu da wir ar pez a vez lavaret :\nUnan a had, unan all a ra an eost.\n38 « Me am-eus ho kaset, c’hwi, da eosti\nar pez n’ho-peus ket bet a labour gantañ.\nRe all o-deus labouret\nha c’hwi a zeu da zastum frouez o labour ».\n39 Kalz a Zamaritaned euz ar gêr-se o-doa kredet ennañ, ablamour da gomzou ar vaouez a roe an testeni-mañ : diskleriet e-neus din kement am-eus greet. 40 Rag-se, eur wech erruet beteg ennañ, ar Zamaritaned-se a bedas anezañ da jom ganto. Ha chom a reas eno daou zevez. 41 Kalz stankoh e teujont neuze da gredi ennañ ablamour d’e gomzou e-unan. 42 Hag e lavarent d’ar vaouez :\n— « N’eo ket mui diwar da lavarou-te e kredom, rag ni on-unan on-eus e glevet, ha gouzoud a reom eo eñ, e gwirionez, Salver ar béd ».\nPAREAÑS MAB AN OFISER\n43 Daou zevez goude ez eas kuit Jezuz ahano evid distrei da Vro-Halilea. 44 Evid gwir, diskouezet e-noa Jezuz ne vez ket enoret eur profet en e vro e-unan.\n45 Koulskoude, p’en em gavas e Bro-Halilea, e oe digemeret mad gand Galileiz eet int-i o-unan da Jeruzalem evid ar gouel, hag o-doa gwelet kement e-noa greet.\n46 Jezuz a zistro eta da Gana a Vro-Halilea, el leh m’e-noa troet an dour e gwin. Eno e oa eun ofiser d’ar roue, klañv e oa e vab e Kafarnaom. 47 O veza klevet e oa deuet Jezuz euz Bro-Judea da Vro-Halilea, e teuas d’e weled ha d’e bedi da ziskenn, ha da barea e vab dare da vervel.\n48 Jezuz a lavaras dezañ :\n— « Nemed ha gweled a rafeh sinou ha burzudou ne gredoh morse ».\n49 An ofiser a lavaras dezañ :\n— « Diskenn a-raog na varvo va mab ».\n50 Jezuz dezañ :\n— « Kerz, beo eo da vab ».\nKredi a reas an dén-se er gomz e-noa lavaret Jezuz dezañ, hag ez eas en hent.\n51 P’edo o tiskenn, e teuas e zervicherien en arbenn dezañ hag e lavarjont : « Beo eo da vab ». 52 Goulenn a reas outo da bed eur e oa en em gavet gwelloh. « Deh eo, emezo dezañ, d’ar zeizved eur , ez eo eet an derzienn dioutañ ».\n53 Gweled a reas an tad eo d’an eur-ze end-eün e-noa lavaret Jezuz dezañ : « Beo eo da vab ». Kredi a reas neuze, eñ hag oll e dud.\n54 Setu an eil sin a reas Jezuz goude beza distroet euz Bro-Judea da Vro-Halilea.\nTriwehved sizunvez war ar bloaz\t+\nTriwehved sizunvez war ar bloaz\nEuz an 2 d’an 8 a viz Eost 2020\nTriwehved sul war ar bloaz (A)\nMz 14, 13-21 (A)\n13 Pa oa bet klevet gand Jezuz, e oa maro Yann-Vadezour,\nNaontegved sizunvez war ar bloaz\t+\nNaontegved sizunvez war ar bloaz\nEuz an 9 d’ar 15 a viz Eost 2020\nNaontegved sul war ar bloaz (A)\nMz 14, 22-33 (A)\n22 Raktal goude m’e-noa Jezuz roet da zrebi d’an dud en\nUgentved sizunvez war ar bloaz\t+\nUgentved sizunvez war ar bloaz\nEuz ar 16 d’an 22 a viz Eost 2020\nUgentved sul war ar bloaz (A)\nMz 15, 21-28 (A)\n21 En em dennet e oa Jezuz e kostez Tir ha


Div skol gembraek nevez er Pembrokeshire\nUr gontelezh e mervent Kembre eo ar Pembrokeshire. En norzh emañ uhel tregantad ar gembraegerien (50%), er su n’eo ket (15%). Rannet eo ar gontelezh en div lodenn gant al « linenn Landsker ». Flamanked ha saozon o deus graet o annez e su al linenn-mañ hed-ha-hed an Istor, setu perak emañ niverus ar saoznegerien er c’hontre-mañ, ken e vez graet « Bro-Saoz vihan » anezhi.\nDivizet eo bet ar sizhun dremenet gant kuzul ar gontelezh da sevel div skol kembraek nevez, an « Ysgol » e krembraeg, er Pembrokeshire. Unan e Crymych, e norzh ar linenn Landsker neuze, hag e vo digoret e miz ebrel 2022 hag unan all e Pembroke er « Bro-Saoz vihan » hag a vo digoret e miz genver 2023. « Ysgol Bro Preseli » e vo anv an hini gentañ hag « Ysgol Gymraeg Bro Penfro » e vo anv eben.\nE brezhoneg 12/07/2021 03:46\nYes Cymru : Siôn Jobbins a ro e zilez (abalamour d’ar wokisted ?)\nHa re bounner e oa deuet Yes Cymru evit un den e-unan ? Roet en deus Siôn Jobbins e zilez eus ar strollad dizalc'hour kembread....\nInternational 08/07/2021 04:04\nBro-gKembre : Ur petision a-enep an Union Jack ouzh ur savadur\nTrouz a zo er mare-mañ e Bro-gKembre diwar-benn an Union Jack, banniel Breizh-Veur. Staliet zo bet gant ti-kêr Kerdin (Cardiff e kembraeg) un Union...\nSport 21/06/2021 09:41\nEuro 2021. Les résumés de Suisse-Turquie et Italie-Pays de Galles\nRetrouvez les résumés de Suisse-Turquie et Italie-Pays de Galles comptant pour l'Euro 2021. La Squadra Azzurra s'impose 1-0 contre le Pays de Galles et termine...


An divizadoù pennañ e dalc’h ar 14 ha 15 a viz Here 2021 · Région Bretagne\nDegemer > Hor c’heleier > An divizadoù pennañ e dalc’h ar 14 ha 15 a viz Here 2021\n25 Here 2021\nPrizioù nevez evit ar pretioù hag al lojañ el liseoù, ar gevrat steuñv Stad-Rannvro evit 2021/2027, an danevell obererezh ha diorren padus… Setu ar sujedoù pennañ a oa bet kaoz anezho e-kerzh dalc’h ar C’huzul-rannvro d’ar 14 ha 15 a viz Here. An divizadoù pennañ a c’haller lenn amañ.\nAn divizadoù pennañ\nPretioù ha lojañ el liseoù : ar memes prizioù e pep lec’h\nDiwar vremañ, abalamour d’ar prizioù da vezañ heñvel ha neuze d’an traoù da vezañ ingal evit an holl e pep lec’h e Breizh, ez eo gant ar Rannvro e vo termenet priz ar predoù hag al lojañ en holl liseoù publik e Breizh. War un dro gant ar prizioù unvanet e vo dalc’het da vroudañ an debriñ-mat el liseoù. Termenet e vo ar prizioù unvan-se hervez ar rannad tiegezhel KGT\nPrientiñ ar gevrat steuñv Stad-Rannvro a zeu.\nD’an 31 a viz Kerzu 2020 e oamp en em gavet e fin ar gevrat steuñv Stad-Rannvro hag emaomp o varc’hata evit hini ar maread 2021/2027. Pal ar gevrat-se eo reiñ lusk adarre d’al labourioù ha war ar memes tro kadarnaat ar pezh a zo bet graet er c’houlzadoù kentañ evit an temoù-mañ : Deskadurezh uhel, enklask ha neveziñ, Treuzkemm ekologel hag energiezh, Niverel, Implij, Tiriadoù. Fellout a ra d’ar Rannvro ma vo lakaet ar pouez war ar pezh a sell ouzh ar monedone, al labour-douar ha dalc’hoù ar mor.\nAdlavaret splann e c’houlenner Breizh adunanet.\nGant ur gouestl votet a-unvouezh he deus adlavaret splann ar Rannvro e fell dezhi ma vefe adunanet Breizh ha goulenn a ra adarre ma vo graet un enklaskadenn geodedel el Liger-Atlantel.\nGwelet ar gouestl\nDanevell obererezh ha diorren padus 2020\nEvel bep bloaz e vez rentet kont gant ar Rannvro eus hec’h obererezh publik war an holl dachennoù a zo fiziet enni, e-barzh he Danevell obererezh ha diorren padus. Evit 2020 he deus savet roll an oberoù kaset da benn : un ajañs nevez evit liesseurted ar vuhez e Breizh, ar prizioù nevez evit BreizhGo, an diarbennoù dreistordinal abalamour d’ar C’hovid-19, krouiñ ar pass klasoù mor, sikour ar sinema e Breizh, ar Font Covid Herzel evit an EBT, al labourerien dizalc’h hag ar c’hevredigezhioù, paeroniañ ar skipailh CrazyEsport, staliañ skourroù eus servijoù ar Rannvro e meur a lec’h e Breizh ha kement zo.\nFiziañ ar servijoù publik evit deservijout an inizi\nAbaoe ar 1añ a viz Genver 2017 eo karget Rannvro Breizh da aozañ an treuzdougen publik ingal war vor, koulz evit an dud hag evit ar varc’hadourezh, etre an douar bras hag an inizi. Fiziet eo bet ar gefridi servij publik-se, da lavaret eo treuzdougen tud ha marc’hadourezh eus un tu betek inizi Penn-ar-Bed, Molenez, Eusa ha Sun, hag eus an tu all betek inizi ar Mor-Bihan, ar Gêrveur, Groe, Houad hag Edig, dre div gevrat disheñvel hag a vo echu a-benn an 31 a viz Kerzu 2022. Divizet en deus ar C’huzul-rannvro delc’her gant an doare merañ dileuriet evit deservijout an inizi-se evit a sell ouzh beajourien ha marc’hadourezh, ha lañsañ an traoù evit adsinañ kevratoù da fiziout ar servijoù publik evit inizi Penn-ar-Bed eus un tu ha re ar Mor-Bihan eus an tu all.\nKenlabour gant Grand’Anse : ur skoazell evit Haiti da-heul ar c’hren-douar\nAbaoe 2011 e kenlabour Rannvro Breizh gant kornad Grand’Anse en Haiti dre ur c’hevelerezh gant Amaga (Kevredigezh maered Grand’Anse). Pal kentañ ar c’henlabour-se eo sevel ur programm labour-douar diazezet war ar surentez a-fet boued hag an agroekologiezh evit talañ ouzh an digoadañ hag ouzh krignerezh an douareier. Dispennet e oa bet ul lodenn vras eus ar programm-se gant ar c’hren-douar a oa degouezhet en Haiti e miz Eost. Divizet en deus ar C’huzul-rannvro lakaat 100 000 € evit 2 goulzad oberoù, gant sikour an AMG Acted evit respont d’an ezhommoù a-fet boued da gentañ, ha goude-se gant e gevelerez lec’hel Amaga evit adsevel ur programm labour-douar. Fellout a ra deomp kas un obererezh da benn e Grand’Anse asambles gant an holl obererien a zo war an dachenn.\nDanevell vloaziek 2020 war ar sikourioù ekonomikel d’an embregerezhioù ha war an dispignoù gouestlet d’ar skoazelloù a-berzh Stad gant ar strollegezhioù.\nDelc’her gant kresk an Taos diabarzh war ar beveziñ produioù energiezh e Breizh.\nVideoioù eus ar c’hendivizoù\nAn holl zivizadoù e-kerzh an dalc’h e « dastumad an aktaoù »


Marcos 7 CCO - Jial lɨ́ɨˊ mɨ˜ jmɨrǿngˋ dseaˋ - Bible Gateway\nMarcos 7 Chinanteco de Comaltepec (CCO)\n7 Jo̱ mɨ˜ cangɨ́ˋ jo̱, co̱o̱ˋ tú̱ˉ mɨ́ɨngˈ˜ dseaˋ Israel i̱ lɨ́ɨngˊ dseaˋ fariseo có̱o̱ˈ˜guɨ tú̱ˉ ˈnɨˊ mɨ́ɨngˈ˜ tɨfaˈˊ quiáˈˉ júuˆ quiʉˈˊ ta˜ quiáˈˉ dseaˋ Israel, jo̱ jaléiñˈˋ do jalíiñˉ fɨˊ Jerusalén jo̱ cangoquiéeiñˊ fɨˊ lɨ˜ singˈˊ Jesús. 2 Jo̱ mɨ˜ cangáˉ jaléngˈˋ i̱ dseaˋ do e i̱ lɨɨng˜ lajeeˇ dseaˋ guitúungˋ quiáˈˉ Jesús gøˈrˊ e jaˋ mɨˊ cajmitir˜ e ru̱ˈrˊ guóorˋ lɨ́ˈˆ laco̱ˈ quɨ́ˈˉ tɨ́ɨngˋ dseaˋ góorˋ dseaˋ Israel, jo̱ uíiˈ˜ jo̱baˈ canaangˋ i̱ dseaˋ do féˈrˋ gaˋ uii˜ quiáˈˉ i̱ dseaˋ i̱ ngɨˊ có̱o̱ˈ˜ Jesús do. 3 Co̱ˈ jaléngˈˋ i̱ dseaˋ fariseo do có̱o̱ˈ˜guɨ jaléngˈˋ dseaˋ Israel i̱ caguiaangˉguɨ mɨˊ ˈnooˋbɨ jmitir˜ laco̱ˈ quɨ́ˈˉ tɨ́ɨngˋ ˈlɨɨ˜ dseaˋ áangˊ quiáˈrˉ e jaˋ mɨˊ dǿˈrˉ ir˜ fɨng song jaˋ mɨˊ cajmitir˜ e ru̱ˈrˊ guóorˋ dseángˈˉ laco̱ˈ sɨˈíˆ. 4 Jo̱guɨ cajo̱ mɨ˜ niquɨiñˈˉ e dsileáarˊ jaléˈˋ e gøˈrˊ fɨˊ ˈmóoˈ˜, jaˋ cuǿøngˋ dǿˈrˉ fɨng song jaˋ mɨˊ cajmitir˜ e ru̱ˈrˊ guóorˋ laco̱ˈ quɨ́ˈˉ tɨ́ɨiñˋ. Jo̱ jmiguiʉˊbɨ jaléˈˋ e quɨ́ˈˉ tɨ́ɨiñˋ e jiéˈˋguɨ e ˈnéˉ nijmitir˜ dseángˈˉ laco̱ˈ sɨˈíˆ, faˈ la e ˈnéˉ ru̱ˈrˊ jaléˈˋ vas có̱o̱ˈ˜guɨ jaléˈˋ dsʉʉˉ có̱o̱ˈ˜guɨ jaléˈˋ e jmáiñˈˋ ta˜ e lɨ́ɨˊ ñíˆ jo̱guɨ lajo̱bɨ ni˜ lɨ˜ güɨɨiñˋ cajo̱. 5 Jo̱ uíiˈ˜ jo̱baˈ jaléngˈˋ dseaˋ Israel i̱ lɨ́ɨngˊ dseaˋ fariseo có̱o̱ˈ˜guɨ jaléngˈˋ i̱ tɨfaˈˊ do cajmɨngɨ́ˈrˉ Jesús jo̱ casɨ́ˈrˉ dseaˋ do lala:\n—¿Jialɨˈˊ jaléngˈˋ dseaˋ quíiˈˉ jaˋ nʉ́ʉˈr˜ faˈ e jmitir˜ lají̱i̱ˈ˜ e quɨ́ˈˉ tɨ́ɨngˋ ˈlɨɨ˜ dseaˋ áangˊ quíˉnaaˈ, dseaˋ Israel, co̱ˈ jaˋ ru̱ˈrˊ guóorˋ laco̱ˈ sɨˈíˆ nʉ́ˈˉguɨ e nidǿˈrˉ ir˜?\n6 Jo̱baˈ cañíiˋ Jesús quiáˈˉ i̱ dseaˋ do lala:\n—E jábˈˉ laco̱ˈ caféˈˋ jaangˋ dseaˋ i̱ caféˈˋ cuaiñ˜ quiáˈˉ Fidiéeˇ malɨɨ˜guɨ eáangˊ i̱ calɨsíˋ Saíiˆ mɨ˜ caféˈrˋ uii˜ quíiˉ ˈnʉ́ˈˋ e lɨ́ɨngˊnaˈ dseaˋ i̱ jmɨcaang˜ có̱o̱ˈ˜ jaléˈˋ e fóˈˋnaˈ, co̱ˈ lalab cajmeˈˊ dseaˋ do ie˜ jo̱:\nJaléngˈˋ i̱ dseaˋ na lɨco̱ˈ féˈˋbre e jmɨˈgórˋ jnea˜ jí̱i̱ˈ˜ có̱o̱ˈ˜ layaang˜ júuˆ quiáˈˉbre,\ndsʉˈ huíimˉ seengˋ jaléˈˋ e ɨˊ dsíirˊ do e jmɨˈgórˋ jnea˜.\n7 Dsʉˈ jaˋ eeˋ ta˜ íingˆ quiáˈrˉ jí̱i̱ˈ˜ co̱o̱ˋ jialco̱ˈ jmiféiñˈˊ jnea˜,\nco̱ˈ lɨco̱ˈ jmitir˜ lají̱i̱ˈ˜ ta˜ quiʉˈˊ dseaˋ jmɨgüíbˋ.\n8 Co̱ˈ ˈnʉ́ˈˋ tiúumˊbaˈ lají̱i̱ˈ˜ júuˆ quiʉˈˊ ta˜ quiáˈˉ Fidiéeˇ jo̱ lɨ́ˈˆ jmitíˆnaˈ dseángˈˉ lají̱i̱ˈ˜ e quɨ́ˈˉ tɨ́ɨngˋ laˈóˈˋ dseaˋ jmɨgüíˋ.\n9 Jo̱guɨ casɨ́ˈˉbɨguɨr i̱ dseaˋ do lala:\n—ˈNʉ́ˈˋ, lɨco̱ˈ jmitíˆnaˈ laco̱ˈ quɨ́ˈˉ tɨ́ɨngˋ ˈlɨɨ˜ yʉ́ʉˈ˜ quíiˉbaˈ jo̱ dsʉˈ jaˋ jmɨˈgooˋnaˈ laco̱ˈ catɨ́ɨngˉ júuˆ quiʉˈˊ ta˜ quiáˈˉ Fidiéeˇ. 10 Co̱ˈ lalab cajíngˈˉ Moi˜ malɨɨ˜guɨ eáangˊ: “Jmɨˈgooˋ tiquíiˈˆ có̱o̱ˈ˜ niquíiˈˆ”, jo̱guɨ cajíngˈˉguɨr: “I̱ dseaˋ i̱ cuøˈˊ júuˆ ˈlɨˈˆ tiquiáˈˆ o̱si niquiáˈˆ é, jo̱baˈ ɨ́ɨˋ Fidiéeˇ íˈˋ e ˈnéˉ nijúungˉ i̱ dseaˋ laˈíˋ.” 11 Jo̱ dsʉˈ ˈnʉ́ˈˋ fóˈˋnaˈ e jaangˋ dseaˋ cuǿømˋ nisɨ́ˈrˋ tiquiáˈrˆ o̱si niquiáˈrˆ é: “Jaˋ cuǿøngˋ líˋ jmɨcó̱o̱ˈˇo̱ ˈnʉˋ lana, co̱ˈ lajalébˈˋ e seaˋ quiéˉe e lɨ́ɨˊ Corbán” (jo̱ e la guǿngˈˋ e nicacuǿøˆø Fidiéeˇ); 12 jo̱guɨ fóˈˋbɨ ˈnʉ́ˈˋ cajo̱ e i̱ dseaˋ i̱ féˈˋ lajo̱ joˋ ˈnéˉ faˈ e nijmɨcó̱o̱ˈ˜guɨr tiquiáˈrˆ o̱si niquiáˈrˆ é. 13 Jo̱ mɨ˜ jmooˋ ˈnʉ́ˈˋ e jo̱ e jmitíˆnaˈ jaléˈˋ e júuˆ e caséeˊ dseaˋ mɨˊ áangˊ quíiˉnaˈ, jo̱baˈ íimˉbaˈ lají̱i̱ˈ˜ e júuˆ quiʉˈˊ ta˜ quiáˈˉ Fidiéeˇ. Jo̱ jmiguiʉˊbɨ jaléˈˋ e jiéˈˋ e jaˋ dseengˋ e cøøngˋjiʉ røøˋ laco̱ˈ e la e jmooˋguɨ ˈnʉ́ˈˋ.\n14 Jo̱ mɨ˜ cangɨ́ˋguɨ lajo̱, catǿˈˉtu̱ Jesús lajɨɨngˋ i̱ dseaˋ do jo̱ casɨ́ˈrˉ lala:\n—Nʉ́ʉˉnaˈ júuˆ quiéˉe lajɨɨngˋnaˈ, jo̱ jmeeˉnaˈ úungˋ e ningángˈˋnaˈ: 15 Jí̱i̱ˈ˜ co̱o̱ˋ e ɨ̱́ˈˋ gøˈˊ dseaˋ cuǿøngˋ líˋ jméˉ e nilɨˈlɨiñˈˆ fɨˊ quiniˇ Fidiéeˇ. Co̱ˈ lɨ́ˈˆ lɨˊ lají̱i̱ˈ˜ e gaˋ e ɨˊ dsíibˊ dseaˋ, e jo̱b e jmóoˋ e lɨˈlɨiñˈˆ fɨˊ quiniˇ Fidiéeˇ jóng. 16 Jo̱baˈ fɨ́ɨˉɨ ˈnʉ́ˈˋ, jaléngˈˋ ˈnʉ́ˈˋ i̱ dsi˜ loguáˆ, nʉ́ʉˉnaˈ jaléˈˋ e júuˆ quiéˉe la.\n17 Jo̱ mɨ˜ cangɨ́ˋ jo̱, caˈɨ́ɨˉ Jesús júuˆ jaléngˈˋ i̱ dseaˋ do, jo̱ caˈírˉ fɨˊ dsíiˊ sɨnʉ́ʉˆ có̱o̱ˈ˜ lají̱i̱ˈ˜ dseaˋ guitúungˋ quiáˈrˉ, jo̱ fɨˊ jo̱ i̱ dseaˋ quiáˈrˉ do cajmɨngɨ́ˈˉreiñˈ cuaiñ˜ quiáˈˉ e júuˆ na. 18 Jo̱ lalab cañíiˋ dseaˋ do quiáˈˉ i̱ dseaˋ quiáˈrˉ do:\n—¿Su o̱ˈguɨ ˈnʉ́ˈˋ mɨˊ ngámˈˋbɨˈ lají̱i̱ˈ˜ e júuˆ la cajo̱? ¿Su jaˋ mɨˊ ñíˆnaˈ e jí̱i̱ˈ˜ co̱o̱ˋ e jáaˊ fɨˊ caluuˇ cuǿøngˋ seaˋ líˋ jméˉ e nisó̱ˈˋ dseaˋ fɨˊ gaˋ jo̱ e nijmɨˈlɨngˈˆ yaaiñ˜ fɨˊ quiniˇ Fidiéeˇ? 19 Dsʉco̱ˈ jaléˈˋ e jo̱ jaˋ dsitóoˈ˜ fɨˊ dsíiˊ dseaˋ, co̱ˈ lají̱i̱ˈ˜ fɨˊ dsíiˊ tubˈˊ dseaˋ lɨ˜ ngɨ́ɨngˊ e jo̱, jo̱ mɨ˜ ningɨ́ˋ jo̱, jo̱guɨbaˈ e uøøˋ fɨˊ caluuˇ.\nJo̱ cajíñˈˉ lajo̱ e laco̱ˈ jmóorˋ júuˆ e guiʉ́bˉ lajalébˈˋ e gøˈˊ dseaˋ, jo̱ jaˋ e sɨˈlɨˈˆ fɨˊ quiniˇ Fidiéeˇ. 20 Jo̱guɨ cajímˈˉbɨguɨr cajo̱ lala:\n—Jaléˈˋ e ɨˊ dsíiˊ dseaˋ, jaléˈˋ e jo̱baˈ uíingˉ e jmɨˈlɨngˈˆ yaaiñ˜ fɨˊ quiniˇ Fidiéeˇ dsʉco̱ˈ fɨˊ gabˋ cá̱rˋ. 21 Dsʉco̱ˈ fɨˊ dsíiˊ dseaˋ lɨ˜ uíingˉ e ɨˊ dsíirˊ jaléˈˋ e gaˋ faˈ jaléˈˋ e la: e ˈléeˊ dseaˋ e güɨɨiñˋ có̱o̱ˈ˜ dseañʉˈˋ o̱si dseamɨ́ˋ i̱ o̱ˈ catɨ́ɨiñˉ, jo̱guɨ jmóorˋ ta˜ jngangˈˊ dseaˋ rúngˈˋ, jo̱guɨ jmóorˋ ɨ̱ɨ̱ˋ quiáˈˉ jaléngˈˋ dseaˋ rúiñˈˋ cajo̱, 22 jo̱guɨ suuiñˋ jaléˈˋ e seaˋ quiáˈˉ dseaˋ rúiñˈˋ, jo̱guɨ jmóorˋ jaléˈˋ e ˈlɨˈˆ e jaˋ dseengˋ, jo̱guɨ jmóorˋ ta˜ jmɨgóoˋ, jo̱guɨ jmóorˋ jaléˈˋ ta˜ jaˋ dseengˋ e seaˋ fɨˊ jmɨgüíˋ, jo̱guɨ eáangˊ dsihuɨ́ɨiñˊ quiáˈˉ dseaˋ rúiñˈˋ, jo̱guɨ eáangˊ tɨˊ dsíirˊ féˈrˋ jaléˈˋ júuˆ ta˜ júuˆ, jo̱guɨ eáangˊ jmɨjløngˈˆ yaaiñ˜, jo̱guɨ jaˋ mɨˊ caˈɨ́ˋ dsíirˊ røøˋ có̱o̱ˈ˜ jaléˈˋ e jmóorˋ. 23 Jo̱ jaléˈˋ e jaˋ dseengˋ labaˈ e uøøˋ fɨˊ dsíiˊ dseaˋ, jo̱ e jo̱baˈ e jmóoˋ e cá̱rˋ fɨˊ gaˋ e laco̱ˈ jmɨˈlɨngˈˆ yaaiñ˜ fɨˊ quiniˇ Fidiéeˇ. Jo̱ e jo̱b júuˆ quiéˉe.\n24 Jo̱ mɨ˜ cangɨ́ˋ jo̱, jo̱ cagüɨˈɨ́ɨbˊ Jesús fɨˊ jo̱, jo̱ cangórˉ fɨˊ lɨ˜ se̱ˈˊ Tiro có̱o̱ˈ˜ lɨ˜ se̱ˈˊ Sidón. Jo̱ mɨ˜ caguiérˉ fɨˊ jo̱, caˈírˉ fɨˊ co̱o̱ˋ dsíiˊ sɨnʉ́ʉˆ co̱ˈ jaˋ iiñ˜ e calɨñiˊ jí̱i̱ˈ˜ jaangˋ dseaˋ jie˜ fɨˊ táaiñˋ; dsʉˈ jaˋ calɨ́ˈrˉ faˈ caˈméeiñˋ, 25 co̱ˈ ladsifɨˊ ladob calɨñiˊ niquiáˈˆ jaangˋ sɨmɨ́ˆ i̱ niˈiuungˉ i̱ ˈlɨngˈˆ dsíiˊ jie˜ fɨˊ lɨ˜ táangˋ Jesús. Jo̱baˈ ladsifɨˊ ladob cangórˉ fɨˊ quiniˇ dseaˋ do jo̱ casíˈrˋ uǿˉ jnir˜ fɨˊ uii˜ tɨɨiñˈˉ do. 26 Jo̱ i̱ niquiáˈˆ i̱ sɨmɨ́ˆ do seeiñˋ fɨˊ lɨ˜ huí̱i̱ˆ, fɨˊ co̱o̱ˋ fɨɨˋ jiéˈˋ laco̱ˈ góoˋ Jesús, fɨˊ co̱o̱ˋ lɨ˜ siiˋ Sirofenicia. Jo̱ mɨ˜ cangoquiéeiñˊ fɨˊ lɨ˜ singˈˊ Jesús, jo̱ camɨˈrˊ dseaˋ do faˈ niguíñˉ i̱ ˈlɨngˈˆ i̱ iuungˉ dsíiˊ i̱ sɨmɨ́ˆ quiáˈrˉ do. 27 Jo̱ cañíiˋ Jesús quiáˈˉ i̱ dseamɨ́ˋ do lala:\n—Cuø˜ fɨˊ e cuǿøngˋ jaléngˈˋ jó̱o̱ˊbɨ dseaˋ nidǿˈˉ laˈuii˜, dsʉco̱ˈ jaˋ dseengˋ e niguíˉ dseaˋ e iñíˈˆ e gøˈˊ jiuung˜ quiáˈrˉ jo̱ nicuǿˈrˉ jaléngˈˋ dsiiˋ.\n28 Jo̱baˈ cañíiˋ i̱ dseamɨ́ˋ do quiáˈˉ Jesús lala:\n—Jábˈˉ, Fíiˋi, lajo̱b lɨ́ɨˊ, dsʉˈ e jábˈˉ cajo̱ e jaléngˈˋ dsiiˋ i̱ teáangˈ˜ uii˜ mes˜ sɨtɨ́ɨmˊbreˈ jaléˈˋ cuíiˈ˜ iñíˈˆ e sojiʉ́ˈˋ quiáˈˉ jó̱o̱ˊ dseaˋ.\n29 Jo̱baˈ cañíiˋtu̱ Jesús quiáˈˉ i̱ dseamɨ́ˋ do:\n—Jábˈˉ quíiˈˉ, dseamɨ́ˋ, nɨcuǿømˋ guønˈˆ fɨˊ quíiˈˉ lana, co̱ˈ lana nɨcagüɨˈɨ́ɨbˊ i̱ ˈlɨngˈˆ i̱ lamɨ˜ iuungˉ dsíiˊ i̱ sɨmɨ́ˆ quíiˈˉ do.\n30 Jo̱ cangámˈˉ i̱ dseamɨ́ˋ do fɨˊ quiáˈrˉ, jo̱ mɨ˜ caguiéiñˈˉ fɨˊ jo̱, cadséiñˈˋ i̱ sɨmɨ́ˆ quiáˈrˉ do fɨˊ ni˜ coˈmaˋ e nɨguiúmˉbiñˈ do, co̱ˈ nɨcagüɨˈɨ́ɨbˊ i̱ ˈlɨngˈˆ i̱ lamɨ˜ iuungˉ fɨˊ dsíirˊ do.\nMɨ˜ cajmiˈleáangˉ Jesús jaangˋ dseaˋ güɨɨng˜ jo̱guɨ i̱ jaˋ líˋ féˈˋ\n31 Jo̱ mɨ˜ cangɨ́ˋguɨ lajo̱, cagüɨˈɨ́ɨbˊ Jesús e fɨˊ guóoˈ˜ uǿˉ lɨ˜ se̱ˈˊ Tiro, jo̱ cangɨ́ɨiñˊ fɨˊ lɨ˜ se̱ˈˊ Sidón có̱o̱ˈ˜guɨ jaléˈˋ fɨɨˋ e néeˊ fɨˊ lɨ˜ se̱ˈˊ Decápolis, jo̱ caguiéˉtu̱r e fɨˊ lɨ˜ néeˊ e guiéeˊ Galilea do. 32 Jo̱ fɨˊ jo̱b caguilíingˉ dseaˋ i̱ jéengˋ jaangˋ dseañʉˈˋ i̱ güɨɨng˜ jo̱guɨ i̱ jaˋ líˋ féˈˋ. Jo̱ camɨˊ jaléngˈˋ i̱ dseaˋ do e faˈ Jesús niquidsirˊ guóorˋ fɨˊ mogui˜ i̱ dseaˋ dséeˈ˜ do. 33 Jo̱baˈ cajéengˋ Jesús i̱ dseañʉˈˋ do fɨˊ lɨ́ˈˉ lacaangˋ lɨ˜ siñˈˊ fɨˊ lɨ˜ jaˋ teáangˉ dseaˋ jiéngˈˋ, jo̱ catá̱ˈrˉ niguóorˋ fɨˊ dsíiˊ tóˋ logua˜ i̱ dseañʉˈˋ do, jo̱guɨ caˈñíirˊ capíˈˆ jo̱ có̱o̱ˈ˜ capíˈˆ jmeˈeˈrˊ cagüɨˈrˊ nisɨ́ɨˈˇ i̱ dseañʉˈˋ do. 34 Jo̱ mɨ˜ cangɨ́ˋ jo̱, caséerˋ nir˜ fɨˊ yʉ́ˈˆ jmɨgüíˋ jo̱ caseáangˋ dsíirˊ casɨ́ˈrˉ i̱ dseañʉˈˋ do:\n—¡Efata! —e guǿngˈˋ: ¡Güɨneab˜ loguáˈˆ!\n35 Jo̱ dsifɨˊ mɨ˜ caféˈrˋ lajo̱, ladsifɨˊ lanab canaˊ logua˜ i̱ dseañʉˈˋ do jo̱guɨ canaangˋ féˈˋbɨr guiʉ́ˉ cajo̱. 36 Jo̱ caquiʉˈˊ Jesús ta˜ jaléngˈˋ i̱ dseaˋ do e jaˋ i̱i̱ˋ nisɨ́iñˈˋ jí̱i̱ˈ˜ jaangˋ. Dsʉˈ faˈ jmiguiʉˊguɨ ya̱ˈˊ e quiʉˈˊ Jesús ta˜ e jaˋ niguiáˉ jaléngˈˋ i̱ dseaˋ do júuˆ, eáangˊguɨb guiaˊ i̱ dseaˋ do. 37 Jo̱ eáamˊ dsigáˋ dsíiˊ jaléngˈˋ i̱ dseaˋ i̱ cangáˉ jaléˈˋ e jo̱, jo̱ lalab féˈrˋ:\n—Lajalébˈˋ e jmóoˋ i̱ dseaˋ na eáamˊ guiʉ́ˉ, co̱ˈ líˈˋbre jmérˉ e ninúˉtu̱ jaléngˈˋ dseaˋ güɨɨng˜ jo̱guɨ jmérˉ cajo̱ e niféˈˋtu̱ jaléngˈˋ dseaˋ i̱ jaˋ líˋ féˈˋ.


Stumm eus an 5 Gen 2015 da 09:39\n136 okted ouzhpennet , 6 vloaz zo\nStumm eus an 5 Gen 2015 da 09:32 (kemmañ)\nStumm eus an 5 Gen 2015 da 09:39 (kemmañ) (dizober)\n[[Restr:Armañs ar C'halvez.jpg|thumbnail|dehou|Rener kelaouennoù pedagogiezh kentañ e brezhoneg e penn-kentañ ar bloavezhioù '60.]]\nGant evezh e studias kudennoù ar gelennadurezh divyezhek er broioù bihan evel [[Kembre]], ar [[Friz]] pe ar [[Schleswig-Holstein]]. Adalek 1963 pe war-dro e stagas da aozañ un dezenn war an divyezhegezh e Bro-Gembre. E 1969 eo e tisplegas e dezenn dirak ur bodad-barn e Skol-Veur Roazhon hag e voe degemeret da zoktor (gwelout "un cas de bilinguisme").\nAdalek 1963 pe war-dro e stagas da aozañ un dezenn war an divyezhegezh e Bro-Gembre. E 1969 eo e tisplegas e dezenn dirak ur bodad-barn e Skol-Veur Roazhon hag e voe degemeret da zoktor (gwelout "un cas de bilinguisme").\nAdtapet diwar « https://br.wikipedia.org/wiki/Dibar:MobileDiff/1609763 »


Kari Hotakainen - Wikipedia\nromantoù, levrioù evit ar yaouankiz, pezhioù-c'hoari, barzhonegoù\n9 a viz Genver 1957\nPriz lennegezh Kuzul an Norzh 2004 gant Juoksuhaudantie\nPriz Finlandia 2002 gant Juoksuhaudantie\nPriz C'hoariva an Norzh 2006 gant Punahukka\nKari Hotakainen (9 a viz Genver 1957 e Pori, Finland) a zo ur skrivagner finlandat. Da gentañ e voe kazetenner e Pori hag e 1986 ez eas da Helsinki. Abaoe 1996 e kas holl e amzer o skrivañ Daou vugel en deus, ha dimezet eo gant Tarja Laaksonen. Labouret en deus bet ivez evit ar gazetenn Helsingin Sanomat. Un diplom skol-veur war an arzoù en deus.\nHotakainen a stagas gant ar skrivañ er bloavezhioù 1980. E zastumad barzhonegoù kentañ, titlet Harmittavat takaiskut, a voe embannet e 1982. Goude-se e skrivas levrioù evit ar yaouankiz, ha goude-se c'hoazh romantoù. Brudet e teuas da vezañ e 1997 pa voe anvet evti Priz Finlandia gant Klassikko. E 2002 e resevas ar Priz Finlandia gantJuoksuhaudantie hag e 2004 e resevas Priz lennegezh Kuzul an Norzh gant ar memes levr. Lakaet e voe ivez da film. E 2006 e resevas Priz C'hoariva an Norzh gant he bezh-c'hoari Punahukka.\n1 E oberenn\n1.3 Levrioù evit bugale ha krennarded\n1.4 Pezhioù-c'hoari skignet er skingomz\n1.6 Stirad skinwel\nBuster Keaton: elämä ja teot (1991)\nPariskunta, pukki ja pieni mies (1997)\nSydänkohtauksia, eli kuinka tehtiin Kummisetä (1999)\nJuoksuhaudantie (2002) – Priz Finlandia 2002\nIisakin kirkko (2004)\nHuolimattomat (2006) – anvet evit Priz Finlandia 2006\nHarmittavat takaiskut (1982)\nKuka pelkää mustaa miestä (1985)\nKalikkakasa, kootut runot (2000)\nLevrioù evit bugale ha krennardedAozañ\nNäytän hyvältä ilman paitaa (2000)\nPezhioù-c'hoari skignet er skingomzAozañ\nPuutteellinen, Radioteatteri (1996)\nHurmaus, Radioteatteri (1997)\nKeihäänheittäjä, Radioteatteri (1997)\nTulisuihku, Radioteatteri (1999)\nSitten kun kaikki on ohi, Radioteatteri (2000)\nHukassa on hyvä paikka, musiikkinäytelmä, Helsingin Kaupunginteatteri (1999)\nSydänkohtauksia, Tampereen työväen teatteri (2002), Kuopion kaupunginteatteri (2003)\nPunahukka, KOM-teatteri (2005)\nTummien vesien tulkit\nKari Hotakainen, Iisakin kirkko, WSOY, Juva 2004\nIsmo Loivamaa, Kotimaisia nykykertojia 1-2, BTJ Kirjastopalvelu, Helsinki 2003\nKari Hotakainen e lec'hienn WSOY\nKari Hotakainen e lec'hienn Priz lennegezh Kuzul an Norzh\nAdtapet diwar « https://br.wikipedia.org/w/index.php?title=Kari_Hotakainen&oldid=1820075 »\nDernière modification le 8 Gen 2019, à 18:10\nKemmoù diwezhañ degaset d'ar bajenn-mañ d'an 8 Gen 2019, da 18:10.


Livres en ligne de Renaud Camus : « La Dépossession » (« 99. [Panthéon] »)\nPour que j’en finisse — mais on sent bien que c’est une promesse d’ivrogne — avec ~~~~ ~~~~~~ ~~~~~~~~~ ~~~ langage, et cette ~~~~~ ~~~ ~~’~~~~~~~ ~~~ ~~~~~ ~~~~~~~~~~~~, ~~~~~~ ~~~~ ~~~ ~~~~~~ ~~~ ~~~~~ ~~’~~~~~~~ (~~~ ~~~~~~~ ~~~ non-entrée, cf. infra) de ~~~~ ~~~~~~~~~~ ~~~~~~ ~~~ Panthéon.\nÉvidemment ~~~~~~~~~ ~~’~~ ~~~~~~, ~~~ ~~~ ~~~~~~~~ ~~~ ~~~~~~~, ~~~ ~~~~~ ~~~~~ ~~~~ ce soit contre ~~~~~~~~~~ ~~~~~~, ~~~~ ~~~~ ~~~ ~~~~~~~~~~~ ~~~~~~~~~~~ ~~~~~~~~~~~~, ~~~ ~~~~ ~~~~~ ~~~~ ~~~~ ~~~~~~~~~~~ ~~~~~~~~~~, ~~~~~~ ~~~~~~~~~~~ que touchante par ~~~ ~~~~~~~~~~ ~~ ~~~~ ~~~~~ ~~’~~~~~~~~~. ~~~ ~~~~~ ~~~~~~~~~ ~~~ ~~~~~ ~~~~~ ~~~~~ ~~~~~~~ ~~~~ ~~~~~~~ ~~~ Panthéon — on ~~~~~~~ ~~~~~~~~~ ~~~ ~~~~~~~~~~~ ~~~~~~~~~~~. ~~~ ~~~ ~~ ~~~~~~~ ~~~~~~~~~ ~~~~~~~~~ ~~ dire.\nD’abord ~~~ ~~~~~~~~ ~~~~~ ~~ fait exaspérant que ~~~~ ~~~~~~~~~~~~~~~~~, ~~~~~~~~ ~~~ ~~~~ ~~’~~~~ ~~~~~~~, ~~~ ~~~~~~~ ~~~~~ ~~~~~~~~~ ~~~’~~ ~~~ ~~~~~~~~~~ ~~~~~~~~~ ~~’~~~~~~~~~~~~ ~~~~~~~~~~, électorale, idéologique, sociale, ~~~~~~~~, ~~~~. ~~~~~~ ~~~ ~~~~~~~~ ~~~ ~~~~~~~~~ ~~~~~~ ~~~~ ~~’~~~ ~~~~~~ ~~~~~ ~~~ ~~~~~~~ ~~~~~~~~~~~~~ ~~ ~~~ gloire de la ~~~~~~~, ~~~~~~ ~~~’~~~ ~~~~~~ ~~~~ ~~~ ~~~~~ ~~~~~~ ~~~~~~, ~~~ ~~~~~ ~~~~~~ ~~~~~~~, ~~~~~~ ~~~’~~~ ~~~~~~ ~~~~~~~ à l’humanité une ~~~~~ ~~~~~~~ ~~~~~ ~~~ ~~~~ ~~~~~ ~~~~~~~~~~ ~~~~~~~~~~~. ~~~ ~~~~~ ~~~~~~~ ~~~ ~~~~~~ ~~~ ~~~~~~~~~ ~~~~~~ ~~~’~~~ s’agit d’offrir une ~~~~~~~~~~~~~ ~~ ~~~~~~ ~~~ ~~~~~~ ~~~~~~~ ~~~ ~~~ ~~~~~~~~~~~ ~~~~~ ~~~ ~~~~~~~~~ ~~~ ~~~~~~ ~~~~~~~~~~~~~, ~~~ ~~~ l’honorer lui, le ~~~~~~~~~ ~~~~ ~~~~~~~~~~~~~, ~~~~~~ ~~~~~~~~~~ ~~~~~~~~~~~ ~~~ ~~~~~~~ ~~~ ~~~~~~ ~~~~~~~~~~ ~~~~ ~~~~~~~~ ~~~ ~~~ République.\nÀ ~~~~ égard il faut ~~~~~ ~~~~~ ~~~~ ~~~~~~~~~~ ~~~~~~, ~~ ~~~~ ~~~~~~ ~~~~~~~~~~, très défendant ~~~ ~~~ ~~~ ~~~~~, ~~~~~~~~~~~ ~~~~ espèce de perfection ~~~~~~~~. ~~~~ ~~~~~~~~~~ ~~~~~ ~~~~ ~~~~~ ~~~~~~~~~~~~ ~~~ ~~’~~ ~~~~, ~~~~~ ~~~~~ ~~~~ ~~’~~~~~~~~~~~~ ~~~~~~~, ~~~~~-~~~-~~~~, ~~~ Petit Remplacement et ~~~ ~~~~~~. ~~~~~ ~~~~ ~~~~~~~~~~~ ~~~ ~~~~~~~~~ ~~~~~~ ~~~~~~ ~~ ~~~~~~~~~ ~~~~ ~~~~~~~~~~~ ~~~~~~~~~ ~~~~~ ~~~ ~~~~~ de la Montagne ~~~~~~~-~~~~~~~~~~ ; ~~~~~ ~~~~ ~~~~~~ ~~~ ~~~~~~~~~ ~~~~~~~~~~~~~~ ~~~ ~~~~~~-~~~~~, ~~~ ~~~~~~-~~~~~~, ~~~ ~~~ ~~~~~~ ~~~ ~~~ danse à ceinture ~~~ ~~~~~~~~. ~~~ ~~’~~~~ ~~~~~ ~~~~ ~~~~~~ ~~~ ~~~~ ~~~~~~~ ~~~~ ~~~~ ~~~~~ ~~~~ ~~~~~~~~~ ~~~~~~~, ~~~~~~~~~~~~~~~, mais son ralliement ~~ ~~~ ~~~~~~~ ~~~~~~, ~~~~ ~~~~~ ~~~~~ ~~~ ~~~~~~~~~~~, ~~~ ~~~~ ~~~~~~~~~~~ ~~~~~~~~, ~~~~ ~~~~~ ~~~ ~~~ davocratie, de mère ~~~~~~~~~ ~~~ “~~~~~~~~ ~~~~-~~~-~~~~~”. ~~~~~~~~~-~~~ ~~~~ ~~~ ~~~~~~~ — ~~~ ~~~~~~~ ~~~~~~ ~~~’~~~ ~~~~~~~~~ ~~~’~~~~~ ~~~~, ~~~ telle qu’elle est ~~~ ~~~~~ ~~~ ~~~~~, ~~~~~ ~~~~~~~ ~~ ~~~~ ~~~~~~~~~~~~~~ ~~~~~~~~~~~~~. ~~~ ~~’~~~~ ~~~~ ~~~~ ~~’~~~~~~~~~~ ~~~~~ ~~ fait, mais on ~~~~ ~~~~~~~ ~~~ ~~~~~ Bien ~~~~~ !\nMême ~~~~~ ~~~~~~~~ ~~~~ ~~~~~~ ~~~ ~~~~~~~~ ~~~~ ~~~~~~~~~~~~ ~~~~~~~~~~~~~, ~~~~~ doute absolument sincère, ~~’~~~~~~~~~. ~~~ ~~~~~ ~~~~~ ~~~~~~~~~~ ~~~~~~, ~~~ ~~~~~~~ ~~~ ~~~~~~~~~ ~~~~~~~~~, ~~’~~~~~~~~ ~~~~~ ~~~ ~~~ ~~~’~~~ ~~~~~~~~~ et recommande : ~~~~ ~~~~~~~~~~~~ ~~~~~~~~~ ~~~~ ~~~~~~~~~~, ~~~~~~~ ~~~ ~~~~~ ~~~~~~~, ~~~~ ~~~~~~~~~~ ~~~ ~~~~ ~~~~~~. ~~~ ~~~~~~ ~~’~~~~~~ n’être pas sûr ~~~ ~~~~~~~~~ ~~~~~ ~~~ ~~~~ ~~~ ~~~~~~~~~~~~ ~~~~ ~~~~~~~~~~, ~~~~~ ~~~~ ~~~~~ : ~~~~ ~~~ ~~~~~~~~~~~~ ~~~ y a, elle ~~’~~~~~~ ~~~ ~~~~~~ ~~~~~~~ ~~~ ~~~~~ ~~~~~~~~, ~~~ ~~~ ~~~~~~~ ~~ ~~’~~~~~~~~~, ~~~~ ~~~~~~~~~~ ~~~~~-~~~~~~~~~~~~, ~~ ~~’~~~~~~~~, à la transe, ~~~ ~~~~-~~~~, ~~~ ~~~~~~~~~~~~~~ ~~~~~~~~, ~~~~~~~ ~~~~~ ~~~~ ~~~~~~~ ~~~~~~~ ~~~~~ ~~~ ~~~~~ ~~~ ~~~ ~~~~~~ ~~~~~~ et qui depuis ~~~~~, ~~~ ~~~ ~~~~~~~ ~~~ ~~~~~~~~~ ~~~ ~~~~~~ ~~~~~~~~~ ~~~~~ ~~~ ~~~~~~ ~~~~~~~~~~~, ~~ ~~~~~~ — ~~~~ sans perdre au ~~~~~~~~ ~~~~ ~~~~~~~ ~~~~~ ~~~ ~~~ ~~~~~~~~~ ~~~~~~~~~~ ~~~ ~~~~~~~~~~~~~~~ — ~~~~~~~ ~~~~ ~~~~~~ ~~~ ~~~~~~~~, ~~~~~~~ les rave-parties bien ~~~~, ~~~~~ ~~~~ ~~~~~~~~ ~~~ ~~~~~ ~~~~~~~~~~~~~~ ~~~~ ~~~~~~~~~, ~~~~~ ~~~~ ~~~~~~~ ~~~ ~~~~~~~~~ ~~~ ~~~~~~~~~~ ~~’~~~~~~~~~~~ et jusqu’au plus ~~~~~~~~ ~~~~ ~~~~~~~. ~~~~~~~~~ ~~~~ ~~~~~~~~~~ ~~~~~~, ~~~~~~~~ ~~~~~~~~~~~, ~~~ ~~~~~~~~ ~~~ ~~~~~~ ~~’~~~~~~~~ ~~ ~~~~~~~~ ~~~~ enfants de toutes ~~~~~~~~~, ~~~~~~~ ~~~~~ ~~~ ~~~~~~ ~~’~~~~~~~~~~~ ~~~~~~~~~, ~~~ ~~’~~~ ~~~~~~~~~ ~~~~ ~~~~~~ ~~~~~~~~~~, ~~~ ~~~~~ ~~~~~~~~~~~~~, ~~~ multiculturalisme pluriethnique qui ~~~~ ~~~~~~~~~~~~ ~~~ ~~~~~ ~~~~ ~~~~~~~~~~ ~~~~~~~~~ ~~’~~~~~~~~’~~~~ ~~~~~ ~~~ ~~~~~~ ~~~ ~~~~~~~, submergés.\nUn ~~~~~~ ~~~~~~~ ~~~ l’entrée de Joséphine ~~~~~~ ~~~ ~~~~~~~~~, ~~~~ ~~~~~~~ ~~’~~~ ~~~~~~ ~~~~ ~~~~~~~~~~~ ~~~~~~~~~~~ ~~~ ~~~~~~~~~~~~ ~~~~~~~~~~~~~ ~~ ~~~~ ~~~~~~ ~~~ virtuosité le plus ~~~~~~~~~, ~~’~~~~ ~~~’~~~~~ ~~~~ ~~~~~~~, ~~~’~~~~~ ~~’~~ ~~~~ ~~~~~. ~~~~ ~~~~~~~~~ ~~~~~~~ ~~~ ~~~~~ ~~ ~~~~ première femme noire au Panthéon, première ~~~~~~~~ ~~~~~~~~~~ ~~~ Panthéon, première ~~~~~ ~~~ ~~~~~~~~ ~~~~~~~~~~~ ~~~ Panthéon, ~~~ ~~~~~~ ~~~’~~~ ~~~~~~~~ à la dernière ~~~~~~~, ~~~ ~~~~ ~~~~~~~ ~~~~~~~~~~ ~~~~~~~~, ~~~~~~ ~~~~~~~~~~ ~~~~ ~~~~~~~~, ~~~~ ~~~~, ~~~~~~~~~~~, ~~~~~ ~~~~~~~~~~ ~~~~ ~~~~~ de la famille ~~~~-~~~-~~~~~, ~~~ ~~~~~ ~~~ ~~~~~~~ ~~~ ~~~~~~~, ~~~~ ~~~ ~~~~~~ ~~ ~~~~ ~~~~~~~~~~ ~~~ ~~~~~ ~~~~~, ~~~~ la vraie tombe, ~~~ ~~~~~~ ~~~ ~~~~~~~ ~~~ ~~~ ~~~~~~, ~~~~~ ~~~ ~~~~~~~~~~~~ ~~~ ~~~ ~~~~~~~~~~~~~ ~~~~ ~~~~~ ~~~~~~~, ~~~~~~~~ par les créanciers, ~~’~~~~ ~~~~ ~~~~~~~ ~~~~ ~~~~~~ ~~~~~~, ~~~~~ ~~~~~ ~~~~ ~~~~~~~~, ~~~ ~~~~~~~~ ~~~~~~~. ~~~~~~~ ~~~ ~~ ~~ déjà des cénotaphes ~~~ ~~~~~~~~~. ~~~~~ ~~~~~~, ~~~ ~~ ~~ ~~~~~~~~~ ~~~~~~~, ~~~~~~ ~~~ ~~~~ ~~~~~~~~~ ~~’~~ ~~~~~~~ ~~~~~~~ ~~~~~, le projet dut ~~~~~ ~~~~~~~~~~ ~~~~ ~~~~~~~ ~~~ ~~~ ~~~~~~ ~~~~~~~~~~~ ~~~~~~~~~~~ ~~~ ~~~~~~~~ ~~~~~~~ ~~~~~ ~~~~~~ ~~~~~, ~~~~~ ~~~ est plus que ~~~~~~~~~, ~~~ ~~~~~~ ~~~~~~, ~~~’~~~~~ ~~~~~~~~~~ ~~~~~~~ ~~~~~~ ~~~~ ~~~~~~, ~~~ ~~~~~ ~~~ ~~~ ~~~~~~~ ~~~ ~~~~~~~~~. On ne s’arrête ~~~~~ ~~ ~~~~ ~~~~~~~~. ~~’~~~~~~~~~~ ~~~~~ ~~~~ ~~~~~~~~ ~~~~~~~~~~~~, ~~~~~~~~ ~~~~~~ ~~~~~~~~ ~~~~ ~~~~~ ~~~ ~~~~~~ ~~~~~~~~~~~~~. Au remplacisme global ~~~~ ~~~~~~ ~~~ rater ~~~ corps, ~~~~~~ ~~~~~~~ Barthes.